
Variantele  moderne 

ale 

parabolei  „fiului  risipitor"... 

Cugetarea  nevrâstnică  a  improvizaţilor  apologeţi 
ai  ireligiunii  umple  epoca  noastră  de  sglobie  ignoranţă 
şi  de  anarhii  destul  de  îngrijorătoare. 

Proletariatul  spiritual  pare  a  face  concurenţă  dârză 
celui  economic.  Ambiţia  de  a  se  valorifica  imoral,  adică 
de  a  se  devaloriza  uman,  acaparează  azi  sensibilitatea 
proletarului  moral. 

Proletarizării  vieţii  sufleteşti  a  individului,  îi  cores* 
punde  în  ordinea  socială,  dezechilibrul  şi  dezordinea. 

Poezie?  Există  şi  acest  art*cu!  în  lumea  proleta¬ 
rilor  morali:  poiezia  vi  (iu  lui. 

Poetizând  păcatul  îl  fac  —  socot  ei  —  mai  supor¬ 
tabil  şi  mai  impozant. 

Bunul  simţ,  care  e  cumpăt  în  cugetare  şi  în  sen¬ 
timent,  în  atitudini,  în  hotărâri  şi  în  graiu,  este  absent 
din  capitalul  vieţii  spirituale  al  acestor  esteţi  ai  aparen¬ 
ţelor,  cari  nu  înţeleg  că  vieaţa  omenească  cere  şi  o 
anumită  stilizare  etică  şi  că  în  ierarhia  valorilor  umane 
eminenţa  morală  se  impune  mai  categoric.  Câtă  vreme 
aceşti  prelaţi  ai  imoralităţii  vor  fi  în  majoritate  înlăun- 
trul  vieţii  sociale,  în  aşezămintele  şi  în  organizaţiile  ei, 
probabilităţile  acelei  mult  visate  idealizări  sociale  vor 
fi  simţitor  reduse. 

E  drept  că  păcatul  se  bucufă  de  oarecare  longe- 
vitate,  pentrucă  se  sprijineşte  pe  puternice  garanţii,  să 
zicem,  colective. 

Arta  de  a  utiliza  degeneraţii  morali,  făcând  astfel 
să  degenereze  până  la  inutilitate  instituţiile  înseşi  în 
care  au  fost  plasaţi,  a  sporit  înspăimântător  dezorien¬ 
tarea  sufletească  a  individului  şi  a  societăţii. 

«Fiul  risipitor»  de  azi  nu  mai  este  un  exilat  voluntar 
în  familiaritatea  animalităţii.  Ei  trăeşte  în  belşug!  Are 
adoratorii  Dictează!  E  arbitru!  Pentrucă  e  inconştient! 
Celălalt,  de  care  ne  vorbeşte  Sf.  Evanghelie,  e  un  tip 
simpatic,  idilic. 

El  îşi  dă  seama  de  inferioritatea  lui  morală.  Vrea 
să  se  regenereze.  Se  întoarce  acasă!..  Poetizând  păcatul 
vieaţa  lui  îşi  perduse  orice  poezie.  O  regăseşte  în 
virtute,  în  simplitate,  în  normalitatea  vieţii.  Devine  din 
nou  normal,  ceeace  nu  înseamnă  mediocru,  nici  stupid. 

Estetica,  o  avea  ea  mare  valoare,  dar  să  nu  sacri¬ 
fice  moralitatea  pe  care  o  au  adeseori  oameni  cari 
n’au  nici  o  ideie  de  estetică,  acei  oameni  cari  nu-şi 
risipesc  nici  energia,  nici  averea  şi  care  sunt  siăviţii 
«săraci  cu  duhul»,  nepregetaţii  «cerşetori  de  duh»,  nea¬ 
stâmpăraţii  drumeţi  ai  cerului. 

Aceştia  trăesc  fără  teorii,  în  realitatea  acelei  ele- 
ganţe  morale,  pe  care  nu  o  găsesc  totdeauna  «profe¬ 
sorii  de  frumos»  şi  cari  aceştia,  trăesc  adeseori  în  cea 
mai  cumplită  iresponsabilitate  morală. 

Ei  şi-au  organizat  monarhic  voinţa  şi  conştiinţa  lor 
morală:  au  aşezat  pe  Dumnezeu  în  centru!  lor;  şi-au 
asimilat  astfel  divinitatea. 

Ateul,  ca  şi  omul  de  pietate  mecanizată,  autorul 
păcatului  ca  şi  editorul  sau  plagiatorul  lui,  specialistul 
profesional  al  viţiuiui  ca  şi  diletantul  lui,  editorul  por¬ 
nograf  ca  şi  criticul  indulgent  şi  lax,  cu  un  cuvânt  toată 
ceata  voinţelor  satanizate  şi  deci  ostile  mântuirii  oame¬ 
nilor,  sunt  tot  atâtea  variante  contemporane  ale  perdi- 
ţiunii  «fiului  risipitor»  cu  deosebirea  că  hotărârea  salu¬ 
tară  a  convertirii,  a  repatrierii,  a  normalizării  la  aceştia 
pare  a  fi  foarte  problematică,  pentrucă  ea  cere  eroism, 
conştiinţă,  credinţă. 

Nenumărate  sunt  azi  biografiile  oamenilor  din  care 
lipseşte  capitolul  «repatrierii».  Le  putem  urmări  până 
în  amănunte  aventurile  indisci plinii  lor  morale,  azistăm 
la  toate  progresiunile  păcatului  în  fiinţa  lor,  îi  vedem 
prâpăstuindu-se,  dar  foarte  rareori  ni  se  dă  prilejiul  de 
a  încerca  adânca  emoţie  morală  în  faţa  unei  reabilitări , 
a  unei  reculegeri,  a  unei  însănătoşiri.  Câţi  părinţi  n’ar 
tresări  renăscuţi  când  li  s’ar  aduce  şi  lor  vestea:  « Fiul 
tău  trăeşteh. .  Undeva,  acolo,  departe  de  voi,  dar  trăeşte. 
Nu  l-a  ucis  păcatul! 

Nu  i  a  răpit  credinţa!  Nu  i-a  slăbit  voinţa  de  virtute! 
Nu  i-a  strivit  idealul!  Nu  l-a  înstrăinat  nici  de  Dum¬ 
nezeu,  nici  de  voi,  nici  de  semenii  lui  pentrucă I  n'a 
putut  —  pentrucă  în  sufletul  lui  păcatul  a  întâmpinat  o 
indestructibilă  rezistenţă.  Câţi  părinţi  însă  nu  au  trăit 
decât  durerea  primului  episod  al  parabolei  —  fără  să 
aibă  bucuria  celui  de-al  doilea. 

Azi  sunt  mulţi  fii  pierduţi.  Sunt  şi  mulţi  părinţi 
pierduţi.  Şi  unii  şi  alţii  îşi  risipesc  puterile  sufletului 
şi-şi  seacă  vlaga  trupului,  în  intimitatea  turmelor  de 
animale  sordide,  simbol  tragic  al  decadenţii  şi  insensi¬ 
bilităţii  spirituale.  Pentru  preoţii  acestor  zile,  care  nu-şi 
mai  pot  interpreta  chemarea  lor  simplu,  dulce  şi  senin 
ca  într’o  pastorală  virgiliană,  cunoaşterea  «fiilor  perduţi» 
contemporani  —  oricât  de  curios  ar  parodia  ei  tipul 
clasic  al  celui  din  parabolă  —  este  de-o  neînchipuită 
necesitate. 

Inventariul  păcatelor  moderne  nu  e  un  obiect  fără 
imjDortanţă  pentru  educatorii  sufletului  omenesc  întru 
sfinţenie  şi  dumnezeire. 

Variantele  moderne  ale  fiului  risipitor  s’ar  împuţina 
şi  ar  dispărea  chiar,  dacă  noi  am  înţelege  să  fim  ceeace 
nea  vrut  Mântuitorul  când  a  zis: 

«Voi  prietinii  mei  sunteţi!»... 

Suntem  coi  într’adevăr  prietinii  Lui? 

Şi  dacă  e  aşa,  pe  câţi  din  fiii  perduţi  ai  vremii 
moastre  i-am  făcut  prietini  ai  Lui  ?. , . 

Dr.  Or.  Crlstescu. 

1* 


4 


REVISTA  TEOLOOICÂ 


Raportul  dintre  religiune  şi  ştiinţă. 

Românii  de  azi  trăim  vremuri  mari.  Ne-a  fost  dat 
să  vedem  cu  ochii  proprii,  cum  din  jertfele  prisositoare 
ale  strămoşilor  noştri  şi  din  graţia  deosebită  a  ceriului, 
s’a  înfăptuit  idealul  de  veacuri  al  nostru :  unirea  tuturor 
Românilor.  Acest  ideal,  spre  care  —  din  consideraţiuni 
superioare  binepricepute  —  erau  polarizate  în  trecut 
toate  strădaniile  noastre  etnice,  astăzi  e  o  realitate.  Dar 
orice  ideal  atins  şi-a  sfârşit  rolul. . .  De  aceea  în  actualele 
noastre  împrejurări  istorice,  se  impune  cu  necesitate  ale¬ 
gerea  unui  nou  ideal,  care  să  stimuleze  şi  să  centraliseze 
şi  în  viitor,  toate  energiile  neamului.  Şi  cât  este  de 
grea  această  alegere,  când  deoparte,  te  vezi  în  faţa  atâtor 
lozinci,  adeseori  contradictorii,  iar  de  altă  parte,  te  gân¬ 
deşti  —  cu  un  puternic  şi  sincer  sentiment  de  respon¬ 
sabilitate  în  faţa  lui  Dumnezeu  şi  a  oamenilor  —  la 
consecinţele  nenorocite  ale  unei  eventuale  alegeri  gre¬ 
şite...  Suntem  la  o  răspântie  a  istoriei. 

Înaintea  noastră  stă  —  după  cuvântul  plin  de  înţe¬ 
lepciune  divină  —  «calea  vieţii  şi  a  morţii».  Să  alegem! 
Cât  de  mare  şi  de  solemnă  este  această  clipă.  In  to:ul 
puternicelor  noastre  frământări  sufleteşti,  pare  că  un 
glas  ne  avertizează :  Nu  uitaţi  că  voi  sunteţi  purtătorii 
şi  tăinuitorii  fericirii  sau  ai  nefericirii  noastre,  nu  uitaţi 
că  dela  voi  atârnă  să  vă  binecuvântăm  sau  să  vă  biă- 
stemăm  pomenirea,  şi  în  sfârşit,  nu  uitaţi  că  tot  dela 
voi  atârnă,  să  aveţi  în  mormânt  pace  desăvârşită  şi  bu¬ 
curie  vecinică,  sau  nesfârşită  mustrare  şi  iremediabilă 
durere.  Este  glasul  urmaşilor  noştri. 

Unora  vi-se  va  părea  poate  bizar  faptul,  că  având 
să  vorbesc  despre  religiune  şi  ştiinţă,  am  atins  chiar  la 
început  chestiuni  în  aparenţă  străine  de  acest  subiect. 
Şi  totuşi  între  cele  ce  veţi  auzi  despre  religiune  şi  ştiinţă 
şi  între  alegerea  noului  nostru  ideal  etnic,  este  o  legă¬ 
tură  organică.  Expunerea  m.a  întreagă,  în  cele  din 
urmă,  nu  va  fi  altceva  decât  o  contribuţie  modestă  şi 
parţială  la  soluţionarea  acestei  probleme  de  mare  im¬ 
portanţă. 

Toţi  cercetătorii  competenţi  şi  obiectivi  ai  vieţii 
spirituale  româneşti  de  azi,  au  constatat,  cu  inima  strânsă 
de  durere,  că  o  mare  parte  din  intelectualii  noştri  — 
îndeosebi  mai  tineri  —  nu  şi- au  lămurit  pentru  ei  per¬ 
sonal  problema  raportului  celui  adevărat  dintre  religiune 
şi  ştiinţă  şi  sunt  încă  şi  astăzi  de  credinţa  —  fireşte 
greşită  —  că  între  ele  ar  exista  un  conflict.  Pagubele, 
de  care  se  resimte  —  din  cauza  unei  asemenea  credinţe 

—  viaţa  spirituală  a  acestor  intelectuali,  sunt  incalcu¬ 
labile.  Nu  mai  încape  nici  o  îndoială,  că  o  clarificare 
în  această  materie  e  necesară. 

De  aceea  în  cele  următoare  voiu  încerca  să  dove¬ 
desc  inexistenţa  unui  antagonism  real  şi  propriu  între 
religiune  şi  ştiinţă,  şi  —  ceeace  poate  multora  le  pare 
acum  paradoxal  —  necesitatea  absolută  a  colaborării  lor 
permanente,  în  vederea  atingerii  sigure  a  celor  mai  înalte 
culmi  de  desăvârşire  ce  ne  stau  înainte. 

Pentru  înţelegerea  integrală  a  problemei  în  care 
intrăm,  determin  sfera  noţiunilor  fundamentale:  religiune 
şi  ştiinţă. 

Esenţa  religiunii  este  totalitatea  acelor  funcţiuni 
ale  sufletului  omenesc,  care  se  referă  la  raportul  dintre 
Dumnezeu  şi  om,  iar  esenţa  ştiinţei  este  totalitatea  acelor 
fapte  sistemizate,  care  au  la  temelia  lor  un  adevăr  indis¬ 
cutabil.  Ambele  au  rădăcini  adânci  şi  inexterminabile 
în  natura  noastră  omenească,  ambele  răsar  din  aspira¬ 
ţiile  ei  auguste  şi  inerente,  ambele  cresc  deodată  şi 
lângă  olaltă,  şi  în  sfârşit  ambele  aduc  roduri  îmbelşu¬ 
gate  şi  sănătoase  acelora,  cari  ştiu  să  le  cultive.  Ştiinţa 
ne  învaţă  despre  lume,  religiunea  despre  Ziditorul  lumii, 
ştiinţa  ne  arată  cum  este  lumea,  religiunea  pe  a  cui 
seamă  a  fost  creată  această  lume,  ştiinţa  cucereşte  şi 
supune  puterile  acestei  lumi,  religiunea  îngenunchiază 
nevolniciiie  trupului,  şi-i  dă  omului  posibilitatea  să  tră¬ 
iască  o  viaţă  în  Dumnezeu,  cu  Dumnezeu  şi  pentru 
Dumnezeu  ;  ştiinţa  se  mişcă  în  domeniul  mărginirii,  reli 
giunea  într’al  nemărginirii,  ştiinţa  —  principial  vorbind 

—  are  ca  bază  de  operaţie  materia,  iar  religiunea  spiritul. 

Tendinţa  proprie  şi  specifică  a  ştiinţei  este  de  a 
înţelege  şi  de  a  interpreta  lucrurile  din  lume  în  lumina 

interdependenţei  lor  naturale,  în  cadrul  şi  sistemul  lor 
relativ  invariabil.  Ştiinţa  se  mişcă  numai  în  interiorul 
vieţii  obicinuite  şi  îşi  culege  datele  pe  cale  de  expe¬ 
rienţă,  prin  intermediul  simţurilor,  apoi  le  prelucra  şi  Ie 
sistemisează  cu  ajutorul  minţii,  pe  care  o  consideră  de 
ultimă  instanţă  în  orice  împrejurare.  Idealul  ştiinţei  în 
generai  şi  al  filosofiei  —  care  adună,  prelucră  şi  în¬ 
cheagă  după  criterii  superioare  şi  generale  datele  pozi¬ 
tive  ale  ştiinţei  —  în  special  este,  ca  să  ne  dea  o  icoană 
adevărată,  clară  şi  cât  se  poate  de  plastică  a  acestei 
lumi,  ideal,  la  a  cărui  realizare  se  va  lucra  necurmat 
până  când  va  mai  trăi  un  om  pe  pământ. 

Prin  aceasta  am  desemnat  limitele  extreme  ale  ori¬ 
cărei  cercetări  ştiinţifice.  Trecerea  peste  ele  îi  este  im¬ 
posibilă.  Trebue  să  accentuez  că,  nici  prin  cea  mai  de¬ 
săvârşită  cercetare  «strict  ştienţifică»  asupra  lumii,  nu 
se  poate  apreciza  toată  cunoştinţa  despre  ea.  Ştiinţa  nu 
poate  da  o  rezolvare  integrală  a  ei.  Multe  întrebări 
rămân  fără  de  răspuns.  Şi  sufletul  fiecărui  om  cere  un 
răspuns  necondiţionat  tocmai  la  acele  întrebări,  la  care 
ştiinţa  nu  poate  răspunde.  Iar  aceste  răspunsuri  ii  sunt 
tot  aşa  de  necesare  omului,  ca  şi  pânea  de  toate  zilele, 
lată  ce  zice  în  privinţa  aceasta  uriaşul  cugetător  Im. 
Kant:  «întrebările  de  are  lumea  un  început  sau  o 
limită  a  extensiunii  sale  în  spaţiu,  de  există  undeva 
şi  poate  chiar  în  eul  meu  cugetător  o  unitate  indivi¬ 
zibilă  şi  indestructibilă,  sau  totul  este  divizibil  şi  tre¬ 
cător,  de  sunt  eu  în  acţiunile  mele  liber  sau  sunt  purtat 
ca  şi  celelalte  fiinţe  de  frânele  naturii  şi  de  capriciile 
destinului  şi  în  fine  de  există  o  cauză  supremă  a  uni¬ 
versului,  sau  doară  obiectele  naturii  şi  ordinea  lor  con- 
stituesc  ultimul  punct,  la  care  trebue  să  ne  oprim  în 
toate  speculaţiunile  noastre  —  acestea  toate  sunt  în¬ 
trebări,  pentru  a  căror  deslegare  matematicianul  şi-ar 
jertfi  bucuros  toată  şt  inţa  sa,  fiindcă  ea  nu-i  poate  da 
nici  o  mulţumire  in  privinţa  celor  mai  mari  şi  mai  im¬ 
portante  scopuri  ale  omenirii*,  iar  cunoscutul  matema¬ 
tician  Garis,  zice  că  «există  o  mulţime  de  întrebări  a 
căror  deslegare  ar  preţui-o  neasemănat  mai  mult  decât 
jjroblemele  matematice,  ca  de  exemplu  întrebările  etice,. 

întrebările  relative  la  raportul  nostru  faţă  cu  Dumnezeu,. 
Ia  soartea  noastră  viitoare,  etc».1 

Criza  sufletească  pe  care  am  vizat-o  ar  sfârşi  de 
sigur  prin  căderea  într’un  scepticism  fără  leac,  dacă  n’ar 
veni  într’ajutor  religiunea  cu  lămuririle  ei  precise  şi  ab 
solute.  Şi  când  zic  religiune,  înţeleg  pe  cea  autentică, 
religiunea  prin  excelenţa.  Şi  aceasta  e  religiunea  în  veci 
indefictibilă  a  Domnului  şi  Mântuitorului  nostru  Isus 
Hristos.  Adevărurile  ei  generale  sunt;  Existenţa  lui 
Dumnezeu,  unul  în  fiinţă  şi  întreit  în  persoane,  nemu¬ 
rirea  sufletului  şi  libertatea  voinţii,  iar  cele  specifice, 
proprii;  întruparea  sau  venirea  în  lume  a  însuş  Fiului 
lui  Dumnezeu,  a  Domnului  nostru  isus  Hristos,  care 
prin  pilda  vieţii  sale  dumnezeeşti,  prin  învăţătura,  pa¬ 
tima,  moartea  pe  cruce  şi  învierea  Sa,  a  zdrobit  pu¬ 
terea  prinţului  apostat  al  cetelor  îngereşti,  a  Satanei, 
ne-a  eliberat  de  sub  cumplita  sa  stăpânire  şi  ne-a  dat 
posibilitatea  ca  prin  conlucrarea  noastră  cu  harurile 
Duhului  Sfânt,  să  ne  ridicăm  până  la  cea  mai  înaltă 
treaptă  a  perfecţiunii,  de  care  suntem  capabili. 

Dumnezeu  în  fiinţa  şi  acţiunile  sale  nu  sufere  în¬ 
grădire  în  nici  un  sens.  Timp,  spaţiu,  materie,  măr¬ 
ginire,  schimbare,  divizibilitate,  dependenţă,  sau  alte 
note  accidentale,  îi  sunt  în  desăvârşire  străine.  Este 
mai  presus  —  şi’n  afară  de  ele.  Dumnezeu,  —  prin 
creaţiunea  făcută  din  nemărginita  i  bunătate  şi’n  baza 
atotputerniciei  sale  —  este  cauza  eficientă,  suficientă 
şi  finală  a  tuturor  realităţilor  văzute  şi  nevăzute. 

Omul  la  rândul  său,  a  fost  exact  dintr’un  ceput 
în  aşa  fel,  ca  numai  în  legătură  intimă  şi  de  natură  ha- 
rică  cu  Dumnezeu,  să  poată  fi  deplin  mulţumit,  după 
cuvântul  fericitului  Augustin:  «Fecisti  nos  ad  Te  et 
inquietum  est  cor  nostrum,  donec  requiescat  in  Te». 
Posibilitatea  acestei  legături  şi  comunicări  între  Dum¬ 
nezeu  si  om,  este  asigurată  pe  o  scară  întinsă,  prin 
spiritualitatea  şi  nemurirea  sufletului  şi  prin  libertatea 
voinţii,  tot  atâtea  proprietăţi  inerente  naturii  omului  şi 
de  o  profundă  afinitate  cu  Dumnezeu.  Iar  scopul  ei 

*  Dr.  Nicolae  Bălan,  Problema  religioasă  In  timpul  de  azi.  Sibiu. 
1906.  Pag.  28 — 29. 


8 


REVISTA  TEOLOGICĂ 


este  sfinţirea  progresivă  a  omului,  adecă  întărirea  lui 
treptată,  prin  mijloace  supranaturale  —  taine,  pentru  a-i 
mări  capacitatea  împlinirii  poruncilor  dumnezeeşti. 

lată  ne  într’un  domeniu  nou  şi  cu  totului  deosebit 
de  ai  ştiinţei.  Este  domeniul  supranatural  şi  nemărginit 
al  religiunii  unde  nu  mai  stăoâneşte  raţiunea  cu  silo¬ 
gismele  ei.  Majoritatea  covârşitoare  a  adevărurilor  de 
credinţă  sunt  mai  presus  de  puterea  ei  de  înţelegere 
şi  de  producere.  De  aceea  «Dumnezeu  ni  le- a  desco¬ 
perit,  ni  le-a  relevat  în  multe  feluri  şi’n  multe  chipuri» 
prin  aleşii  săi,  iar  în  zilele  de  pe  urmă  prin  însuşi  Fiul 
său,  Domnul  nostru  Isus  Hristos.  Şi  ele  pot  fi  dobândite 
numai  cu  ajutorul  credinţei  pe  care  aşa  de  frumos  şi  de 
nimerit  o  numeşte  Volkelt,  «partea  mistică  a  gândirii». 

Idealul  creştinismului  este  întemeierea  pe  pământ 
a  împărăţiei  creştine,  a  împărăţiei  binelui  şi  a  păcii, 
care-i  în  funcţiune  de  împlinirea  integrală  a  poruncilor 
dumnez°eşti,  care  toate  se  razimă  în  porunca  cea  mare 
şi  specific  creştină  a  iubirii  fără  margini  cătră  Dum¬ 
nezeu  şi  cătră  aproapele. 

Asemenea  este  această  împărăţie  u->ei  familii  mari, 
al  cărei  tată  este  Dumnezeu,  iar  fiii  Lui,  toţi  oamenii, 
fraţi  într’olaltă.  Pentru  întruchiparea  aievea  a  acestui  ideal 
trebue  să  mobilizăm  toţi  toate  puterile  şi  să  pornim 
chiar  din  această  clipă  sub  stindardul  crucii,  lupta  vaj¬ 
nică  împotriva  celui  mai  înfricoşat  şi  mai  nebiruit  vrăj¬ 
maş  al  nostru,  împotriva  păcatului,  care  ne  pândeşte 
pretutindeni. 

Am  arătat  —  se  înţelege  foarte  sumar  —  metoda, 
domeniul  şi  organul  de  cercetare  al  religiunii  şi  a!  şti¬ 
inţei.  Acum  să  înşir  câteva  din  cauzele  nefireşti,  care 
au  dat  naştere  la  conflictul  dintre  ele. 

Ca  una  din  cele  mai  frecvente  cauze  ale  acestui 
conflict  este  a  se  considera  împrejurarea,  că  se  i  au 
adese  ori  prea  în  pripă  drept  rezultate  pozitive  şi  indis¬ 
cutabile  ale  ştiinţei,  ipotezele  neverificate  şi  părerile 
subiective  ale  bărbaţilor  de  ştiinţă  Numeroase  expe¬ 
rienţe  din  optică,  din  acustică  şi  din  fiziologie  dove¬ 
desc  relativitatea  datelor  câştigate  prin  experienţă,  iar 
dictoanele,  «câte  capete  atâtea  păreri»  şi  «a  greşi  e 


REVISTA  TEOLOQICĂ 


9 


lucru  omenesc»,  evidenţiază  subiectivitatea  şi  relativi¬ 
tatea  lucrărilor  minţii.  Iată  nişte  exemple.  S’a  zis  odată 
în  numele  ştiinţei  că,  singura  realitate  este  materia,  că 
din  ea  şi  prin  ea  se  explică  totul,  pentru  ca  mai  târziu 
—  dupăce  s’a  dovedit  falsitatea  acestei  concepţii  —  în 
numele  aceleiaş  ştiinţe  «infailibile»,  să  se  pornească  o 
operă  de  răsturnare  a  ei...  Darwin  a  făcut  ingenioasa 
ipoteză,  cunoscută  sub  numele  său,  pentruca  să  explice 
originea  şi  îndeosebi  desvoltarea  vieţii  organice  pe  pă¬ 
mânt.  Fără  o  examinare  critică  prealabilă,  a  fost  soco¬ 
tită  imediat,  ca  cel  din  urmă  cuvânt  al  ştiinţei  în  această 
chestiune,  pentruca  ulterior  dovedindu  i-se  şi  netemei¬ 
nicia  ei,  să  cadă  în  complectă  desuetudine.  Fireşte  că  în 
vremurile  şi  locurile  unde  stăpânesc  astfel  de  vederi 
superficiale,  un  conflict  între  religie,  care  este  cu  înver¬ 
şunare  atacată,  şi  între  ştiinţa,  care  atacă,  este  inevitabil. 
Dar  conflictul  nu  e  real. 

O  altă  cauză.  Mulţi  văd  în  credinţă  un  organ  de 
investigaţie  inferior  minţii.  Vă  rog  să  vă  faceţi  cu 
toţii  o  examinare  a  tuturor  datelor  ştiinţifice,  pe  care 
le  posedaţi,  cu  specială  privire  la  organul  de  aperce- 
pere  al  lor,  şi  veţi  rămânea  stupefiaţi  de  numărul  mare 
al  cunoştinţelor  apercepute  cu  credinţa.  O  exemplificare. 
Copiii  dela  şcoala  primară  cred  în  cele  spuse  de  învă¬ 
ţător,  învăţătorul  crede  în  cele  propoveduite  de  profe¬ 
sorii  săi,  profesorii  în  descoperirile  ştienţifice  ale  dife¬ 
riţilor  specialişti,  iar  aceştia  la  rândul  lor,  cred  cu  toată 
tăria  în  valoarea  ipotezelor,  care  le-au  servit  ca  puncte 
de  mânecare  şi  în  exactitatea  şi  realitatea  experienţelor 
lor.’  «Plutim  în  credinţă  dela  începutul  vieţii  noastre  şi 
până  la  sfârşit,  fără  să  ne  dăm  seama;  plutim  chiar 
atunci  când  ni  se  pare  că  suntem  mai  pozitivişti.  Porum¬ 
belul  în  sborul  său  —  pentru  a  întrebuinţa  şi  a  restăi- 
măci  o  figură  a  lui  Kant  —  îşi  închipue  poate  că  ar 
sbura  mai  uşor,  dacă  n’ar  fi  aerul,  care  să  i  opună  rezi¬ 
stenţă.  Aşa  şi-or  fi  închipuind  şi  oamenii  setoşi  de 
adevăr,  insă  fă  ă  credinţă,  că  de  n’ar  fi  această  parte 
întunecoasă  a  sufletului,  ei  ar  cunoaşte  mult  mai  mult»1. 

1  Pr.  Cicerone  lordăchescu,  Credo  quia  absurdnm.  Religie  şi  cal¬ 
in  ră.  Iaşi.  1920.  Pag.  13.  . 

Precum  porumbelul  nu  poate  sbura  neavând  aer,  tocmai 
aşa  nu  se  poate  ridica  nici  mintea  în  domeniul  necu¬ 
noscutului,  fără  sprijinul  permanent  şi  efectiv  al  credinţei. 
In  cercetările  ştienţifice,  mintea  fără  razimul  credinţei 
este  cu  desăvârşire  neputincioasă,  slăbănoagă. 

In  legătură  strânsă  cu  cele  precedente  stă  dispreţul 
de  care-s  învrednicite  dogmele  sau  învăţăturile  de  cre¬ 
dinţă.  Dogmele  neputând  fi  trecute  prin  retorta  minţii, 
sunt  considerate  şi  taxate  de  absurde,  din  partea  ace¬ 
lora,  cari  au  ridicat  altar  raţiunii  şi  o  tămâiază.  Se  pierde 
însă  din  vedere  un  lucru.  Mintea,  care  vrea  să  pătrundă 
cu  tot  dinadinsul,  până  în  cele  mai  tăinuite  ascunzişuri 
ale  existenţei,  ea  însăşi  crede  şi  operează  mult  cu 
dogme,  fireşte  nu  religioase,  ci  ştienfifice.  Ştie  bărbatul 
de  ştiinţă  ce  este  în  esenţa  ei  materia,  energia,  eterul, 
lumina,  atomul,  electricitatea,  gravitaţiunea,  viaţa,  etc  ? 
De  sigur  că  nu.  Atunci  cum  stăm  cu  absurditatea  dog¬ 
melor  religioase?  Noi  dăm,  din  intimă  convingere  cin¬ 
stea  cuvenită  achizitiunilor  ştiinţifice  pozitive  şi  credem 
că  prin  acest  gest  obligăm  şi  noi  pe  bărbaţii  de  ştiinţă, 
—  dacă  nu  la  mai  multă  —  cel  puţin  îa  aceeaş  cinste, 
faţă  de  vecinicele  adevăruri  religioase-morale,  pe  care 
şi  le-au  câştigat  cu  ajutorul  credinţei  din  izvoarele  reve- 
iaţiunii  reprezentanţii  de  elită  ai  religiunii. 

Stările  încordate  s’au  ivit  şi  din  cauza  amestecului, 
fără  competenţă,  a  ştiinţei  într'ale  reiigiei  şi  viceversa. 
Cel  mai  cunoscut  amestec  al  teologilor  în  problemele 
pur  ştiinţifice  este  cazul  lui  Oalilei.  Acesta  descoperind 
şi  profesând  învârtirea  pământului  în  jurul  axei  sale,  a 
fost  dus  înaintea  unui  tribunal  eclesiastic  romano- 
catolic,  care  susţinea  sus  şi  tare,  că  prin  această  desco¬ 
perire,  —  considerată  azi  ca  o  realitate  indiscutabilă  — 
se  atacă  Sf.  Scriptură  şi  deci  nu  poate  fi  adevărată. 
Nu  şi- au  dat  limpede  seama  aceşti  teologi,  că  Sfânta 
Scriptură  nu  este  carte  de  astronomie,  nici  de  geologie, 
nici  de  ştiinţe  naturale,  ci  o  carte  cu  un  cuprins  prin 
excelenţă  religios  moral.  Au  perdut  din  vedere  că  toate 
cunoştinţele  —  numite  după  terminologia  de  azi  ştiin¬ 
ţifice  —  sunt  în  funcţiune  de  desvoltarea  ştiinţei  în 
epoca  în  care  a  apărut  cartea,  de  cultura  singuraticilor 

scriitori,  etc.  Jn  această  legătură  de  idei  a  rostit  Galilei 
cuvintele:  «Sf.  Scriptură  ne  învaţă  cum  să  întrăm  în 
cer,  iar  nu  cum  să  învârte  cerul».1 

Nedreaptă  este  acuzaţia  gravă,  adusă  la  adresa 
creştinismului  din  partea  unora,  cari  vorbesc  în  numele 
ştiinţei,  că  dogmele  constitue  o  piedecă  reală  în  calea 
progresului  permanent  şi  nelimitat  al  ştiinţei.^  Ceva 
mai  hazardat  nici  că  se  poate.  Pentruca  cineva  să  poată 
face  astfel  de  afirmaţii,  trebue  să  fie  cu  desăvârşire 
străin  de  cunoştinţele  istorice  —  care  arată  lămurit,  ce 
putere  formidabilă  a  fost  creştinismul  tocmai  în  acest 
sens,  al  promovării  progresului.  Absolut  nime  nu  se 
poate  provoca  la  vre-un  ram  de  ştiinţă,  care  ar  fi  câtuş 
de  puţin  împiedecat  de  dogmele  creştine,  în  descope¬ 
rirea  de  adevăruri  necunoscute.  Dimpotrivă,  în  porunca 
Testamentului  Vechiu  «supune  pământul»  (Fac.  1,  28)  şi 
în  îndemnul  stăruitor  al  Testamentului  Nou  «toate  le 
ispitiţi»  (I.  Tes.  5,  21,)  găsim  formulat  şi  sancţionat,  precis 
şi  clar  principiul  oricărei  activităţi  şt'inţifice.  In  legătură 
cu  acfeastă  acuzaţie,  să  ni  se  permită  a  pune  următoarea 
întrebare:  Dacă  creştinismul  este  o  stavilă  în  calea  pro¬ 
gresului,  cum  se  face  că  descoperirile  ştiinţifice  în  toate 
ramurile  au  luat  avânt  şi  proporţii  aşa  de  mari,  tocmai 
în  ţările  creştine? 

Renumitul  istoric  Ferrero  vorbind,  în  cartea  sa 
«Entre  le  passe  et  l’avenir»,  despre  viaţa  modernă,  vi¬ 
zează  cu  multă  tărie  o  cauză  nouă  a  răcelii  şi  a  înde¬ 
părtării  de  religiune.  lată  cuvintele  lui:  «Se  zice  că 
epoca  noastră  este  raţionalistă  şi  sceptică.  Oare  suntem 
noi  aşa  de  raţionalişti  şi  de  sceptici  cum  se  crede? 
Frica  de  moarte,  dorul  după  nemurire,  curiozitatea  faţă 
de  lucrurile  divine,  nu  par  a  fi  scăzut  mult.  Dacă 
epoca  noastră  părăseşte  religiunea  serioasă  şi  discipli¬ 
nară,  o  face  mai  ales  pentru  a  se  arunca  într’un  soiu 
de  diletantism  mistic,  fragmentar,  capricios  şi  anarhic. 
Pentruce?  Pentrucă  religiunea  serioasă  cere  reculegere, 
perzistenţâ  in  cugetare  şi  control  de  sine,  care  devine 
din  ce  în  ce  mai  dificil  în  înfrigurarea  care  a  cuprins 
lumea. 


1  Dr,  Nicolae  Bâlan.  Opul  citat,  pag.  32—33. 

Toate  religiunile  mari,  au  supus  sufletul  unei  su¬ 
gestii  intense  şi  permanente.  Rugăciunile,  slujbele,  ser- 
bătorile,  ceremoniile  sunt  mijloace,  care  constrâng  su¬ 
fletul  să  se  izoleze  şi  să  se  concentreze  periodic  în  cu¬ 
getarea  lucrurilor  divine.  Râvna  pentru  cele  sfinte  este 
un  foc,  care  are  nevoie  de  acest  combustibil,  ca  să  nu 
se  stingă.  Astăzi,  chiar  persoanele  pioase  n’au  decât 
momente  fugitive  pentru  aceste  izolări  şi  concentrări. 
Ce  putem  deci  aştepta  dela  mulţimea,  care  niciodată 
n’a  fost  înflăcărată  de  o  râvnă  mare  pentru  un  ase¬ 
menea  lucru? 

Adeseori  mă  întreb,  nu  cumva  viaţa  intensă  şi  calea 
ierată,  care  este  focarul  ei,  sunt  mai  mult  responsabile 
de  ât  Voltaire  şi  Biichner,  de  nepăsarea  religioasă  a 
epocei  noastre.  Adevăratul  duşman  al  religiunii  nu  mai 
este  impietatea,  ci  distracţiile  necurmate,  împrăştierea 
intelectuală  şi  sentimentală,  şi  superficialitatea  în  care 
trăim  toţi.  Cel  mai  mare  număr  al  oamenilor  nu  mai 
are  timp  să  cugete  niţel  serios  asupra  lucrurilor  divine». 

Concluzia  expunerilor  de  până  aici  este  că,  toate 
certele  iscate  între  religiune  şi  ştiinţă  au  fost  ceva  ac¬ 
cidental,  ceva  trecător,  ceva  izvorât  din  lipsa  de  cuno¬ 
ştinţă  de  cauză  —  într’un  moment  dat  —  a  reprezen¬ 
tanţilor  ştiinţei  sau  ai  religiei  şi  că  un  antagonism  pro¬ 
priu  şi  firesc  între  ele  nu  există  şi  nici  nu  poate  exista, 
dată  fiind  profunda  deosebire  a  obiectului  preocupărilor 
lor.  Şi  apoi  că  la  răceala  religioasă  de  azi,  a  contri¬ 
buit  mult  şi  superficialitatea,  care  împedecă  orice  con¬ 
centrare  asupra  lucurilor  divine. 

Trec  la  partea  pozitivă  a  problemei. 

Ca  dovadă  nedesminţită  că  între  religie  şi  ştiinţă 
nu  există  conflict,  ci  dimpotrivă,  că  o  sinteză  acestor 
două  puteri  mari  e  posibilă,  că  e  necesară  şi  că-i  o 
podoabă  pentru  ceice  o  realizează  într’un  chip  superior, 
ne  stau  toţi  acei  bărbaţi  de  ştiinţă,  cari  prin  cercetările 
lor  au  făcut  epocă  şi  care  totuşi  au  fost  de  o  profundă 
religiositate  şi  de  o  ireproşabilă  moralitate. 

Cred  că  reprezentanţii  mărunţi  şi  necredincioşi  ai 
ştiinţei  îşi  vor  pleca  capetele,  cel  puţin  în  faţa  mărtu¬ 
riilor  acestor  bărbaţi,  cari  în  primul  rând  pentru  ei  sunt 


REVISTA  TEOLOQICĂ 


autorităţi  consacrate  în  domeniul  ştiinţific  şi  cari  nu  pot 
fi  suspectaţi  în  această  chestiune  de  profesionalism  etc. 

Voiu  cita  numai  numele  câtorva  mai  cunoscuţi. 
Ampere ,  părintele  electrodinamicei,  dă  următorul  sfat 
înţelept  şi  foarte  plastic  unui  tânăr  îndrăgostit  exclusiv 
de  ştiinţă:  «Fereşte-te  de  a  te  ocupa  exclusiv  cu  ştiinţa, 
cum  ai  făcut  până  acuma. 

Studiază,  scrutează  ce  e  pe  pământ;  datcrinţa  aceasta 
o  are  fiecare  bărbat  de  ştiinţă.  Dar  priveşte  numai  cu 
un  ochiu  la  lumea  celor  văzute,  iar  cu  celalalt  priveşte 
neîntrerupt  la  lumina  cea  vecinică.  Cu  o  mână  exa¬ 
minează  natura,  cu  cealaltă  însă  te  ţine  de  colţul  hainei 
lui  Dumnezeu,  întocmai  cum  se  ţine  copilul  de  haina 
tatălui  său».  Tot  Ampere  zicea  adeseori  cătră  Ozanam, 
prietenul  său:  «O  cât  e  de  mare  Dumnezeul  O  cât  e 
de  mare!  Ştiinţa  noastră  e  un  nimica.1 

Faraday  —  pe  care  chimistul  francez  Dumas  îl 
numeşte  «cel  mai  desăvârşit  bărbat  de  ştiinţă  dintre  câţi 
a  numărat  vreodată  Academia  printre  membrii  ei»  — 
şi-a  rezumat  părerea  despre  religiune  în  aceste  cuvinte 
mult  grăitoare:  «Cunoaşterea  şi  venerarea  lui  Dumnezeu, 
ajunge  la  mintea  mea  pe  căi  tot  atât  de  sigure,  cum 
sunt  acelea,  pe  care  ajungem  la  cunoaşterea  adevăru¬ 
rilor  de  ordine  fizică».2 

Cuvier  dă  o  îndrumare  superioară  şi  sănătoasă 
cercetării  ştiinţifice  când  zice :  «Cărţile  noastre  sfinte 
ne  prezintă  încă  la  început  pe  Creatorul,  carele  adună 
lucrurile  înaintea  lui  Adam,  ca  să  le  pună  nume.  Ale¬ 
gorie  fericită,  carea  ne  învaţă  limpede,  că  datorinţa 
noastră  principală  este:  Să  ne  convingem  de  bună¬ 
tatea  şi  înţelepciunea  autorului  naturii,  prin  studierea 
făpturilor  care  vin  dela  puterea  Lui».  * 

Copernic,  de  numele  căruia  se  leagă  descoperirea 
sistemului  heliocentric,  prin  care  a  revoluţionat  întreaga 
astronomie,  a  rostit  memorabilele  cuvinte,  care  i-au  fost 


1  Dr.  Vasile  Sucic:  Teologia  dogmatică  fundamentală,  voi.  f.  Blaj, 
1907.  Pag.  10. 

*  lb.  Pag.  15. 

8  lb.  Pag.  13. 

săpate  în  piatra  dela  căpătâiu:  «Doamne,  eu  nu  caut 
graţia  cea  mare,  acordată  lui  Pavel  şi  nu  îndrăznesc  a 
cere  milostivirea,  arătată  de  tine  lui  Petru,  dar  te  rog 
pentru  iertarea,  pe  care  a-i  dat-o  tâlharului  pe  cruce». 
Este  aceasta  o  mărturisire,  pe  care  i-a  smuls-o,  într'o 
clipă  de  meditaţie,  conştiinţa  nimicniciei  sale  în  faţa  lui 
Dumnezeu.1 

Keppler,  cu  sufletul  copleşit  de  admiraţie  faţă  de 
Creator,  strigă:  «Fericiţi  sunt  aceia,  cărora  le-a  fost 
dat  să  se  ridice  ia  ceruri!  Este  mare  Domnul  nostru! 
Cer,  soare,  lună,  planete  vestiţi  lui  Dumnezeu,  ori  care 
ar  fi  limba,  prin  care  puteti  exprima  impresiunile  voa¬ 
stre!...  Şi  tu  suflete,  cântă  mărirea  celui  etern,  în  tot 
timpul  vieţii  mele». 2  Pare  că  auzim  graiul  inspirat  a 
psalmistului.  Tot  Keppler  îşi  termină  o  însemnată  operă 
a  sa,  cu  un  pasaj  vrednic  să  fie  cunoscut  de  toţi,  căci 
este  o  rugăciune  plină  de  smerenie  la  adresa  Creato¬ 
rului  :  «In  sfârşit  îmi  rămâne,  până  a  nu  mă  ridica  dela 
această  masă,  pe  care  mi-am  făcut  lucrările,  să-mi  ridic 
ochii  şi  tnânile  cătră  ceriu  şi  să-mi  îndrept  cucerni- 
ca-mi  rugă  cătră  Părintele  luminilor.  O  Tu,  care  prin 
luminile  ce  ai  vărsat  peste  toată  natura,  trezeşti  în  su¬ 
fletele  noastre  dorinţa  fierbinte  după  lumina  harului 
Tău,  ca  să  ne  dai  prin  el  lumina  strălucitoarei  Tale 
măriri,  mulţumescu-Ţi  Ţie,  Dumnezeule  şi  Ziditorule, 
pentru  toate  desfătările  ce  le-a  simţit  sufletul  meu, 
când  a  privit  în  extaz  frumseţa  făpturilor  Tale.  lată  aici 
am  săvârşit  o  lucrare,  care  cuprinde  rodul  ostenelilor 
mele  şi  ale  minţii  ce  în  nemărginita-Ţi  bunătate  mi-ai 
dat-o  mie.  Pe  cât  m’a  putut  sluji  slabul  meu  spirit, 
m’am  silit  să  arăt  oamenilor  prin  dovezi  strălucirea  făp¬ 
turilor  Tale.  Dacă  voi  fi  zis  vre-o  nepotrivire,  înva- 
ţă-mă  Tu  Doamne,  ca  să  o  îndreptez,  dacă  voiu  fi 
orbit  de  trufie  înaintea  minunatelor  frumseţi  ale  lucru¬ 
rilor  Tale,  sau  dacă  am  căutat  să-mi  câştig  un  nume 
de  îngâmfare  între  oameni,  ridicând  acest  monu¬ 
ment,  care  trebue  să  fie  închinat  numai  măririi  Tale, 

1  Pr.  Nedelea  Georgescu,  despre  existenţa  lui  Dumnezeu.  Bucu- 
reşii.  Pag.  55. 

*  Ib.  Pag.  58-59. 

iartă-mi  atunci  Doamne  rătăcirea  şi  fă  ca  această  lu¬ 
crare  să  nu  poată  aduce  nici  odată  vre-un  rău,  ci  să 
slujiască  în  totdeauna  spre  a  oamenilor  mântuire  şi  spre 
a  Sa  preamărire». 1  Ce  lecţie  academică  este  această 
rugăciune  pentru  toţi  bărbaţii  de  stimă!  Şi  ce  bine  ar 
fi  dacă  toţi  ar  înţelege-o! 

Este  imnosibil  să  epuizezi  pomelnicul  bărbaţilor,  de 
talia  celor  amintiţi,  de  aceea  nu  mă  voiu  referi,  decât  la 
câteva  mărturisiri  interesante  şi  semnificative  chiar  din 
zilele  noastre. 

Un  ziar  parisian  « Figaro »  a  deschis  astăvară  o 
anchetă  printre  reprezentanţii  mai  de  seamă  ai  ştiinţei 
din  Franţa,  cerând  un  răspuns  precis  la  întrebarea:  «Este 
vre-o  opoziţie  între  sentimentul  religios  şi  ştiinţă?» 

Din  rezultatul  acestei  anchete,  publicat  în  16  August, 
spicuesc  şi  eu  ceva.8 

Academia  de  ştiinţe  din  Paris,  prin  urmare  cel  mai 
înalt  aeropag  a  ştiinţei,  a  dat  nrmătorul  răspuns:  «A 
voi  să  opui  ştiinţa  religiei  înseamnă  a  nu  le  cunoaşte 
pe  amândouă». 

învăţatul  Grandnaison  face  următoarele  declaraţii : 
«Religia  posede  domeniul  ei  propriu,  cerut  de  alte  fa¬ 
cultăţi  omeneşti,  perfect  normale  în  exerciţiul  lor  şi  supe¬ 
rioare  prin  învecinările  lor  cu  facultăţile  pur  raţionale, 
care  găsesc  alimentul  lor  propriu  în  ştiinţă.  Acest  do¬ 
meniu,  a  cărui  investigare  scapă  metodelor  particulare 
în  întrebuinţare  pe  terenul  cercetării  ştiinţifice  pure,  nu 
e  atât  de  necunoscut,  chiar  pentru  ştiinţă. 

Aceasta  face  într’adevăr,  să-l  recunoaştem  ca  exi¬ 
stând  şi  impune  astfel  după  unii,  sugerează  cu  o  înaltă 
aparenţă  de  adevăr  după  alţii,  o  concluzie  de  ordin  reli¬ 
gios,  Logica  ştiinţifică  ea  însăşi,  prin  pespectivele  fina¬ 
liste  şi  spirituale  pe  care  Ie  deschide,  prin  sentimentul 
infinitului,  pe  care  ea  1  naşte  în  acei  cari  îi  sunt  supuşi 
până  la  capăt,  aduce  la  pragul  credinţei  religioase.  Acei 
cari  au  intrat  în  templu  ne  mărturisesc,  că  nici  odată 
n’au  regretat  aceasta»,  iar  într'alt  loc  zice:  «Trebue  să 

1  Dr.  Nicolae  Bălan.  Opul  citat.  Pag.  43. 

1  Pr.  Gr.  Prejbeanu:  «Sentimentul  religios  şi  ştiinţa»,  în  revista  «Re¬ 
naşterea»  anul  V.,  pag.  327 — 329. 

ne  păzim  de-a  amesteca  metodele,  făcând  să  reacţioneze 
fără  precauţiuni,  una  asupra  alteia,  cele  două  mari  forţe 
spirituale,  pe  care  ancheta  le  pune  în  faţă.  Nici  ştiinţa, 
mândră  de  gloria  ei  nouă,  nu  trebue  să  năvălească  pe 
un  teren,  unde  ea  rămâne  necompetentă,  dar  nici  religia 
nu  trebue  să  înlocuiască  pe  nedrept  sau  să  interpreteze 
cu  grăbire,  după  vederi  a  priori,  faptele  care  sunt  de 
rezortul  cunoştinţei  pozitive.  A  fost  în  realitate  un 
abuz  în  ambele  senzuri...  Dar  grija  de  a  menţine  inde¬ 
pendenţa  fiecărui  izvor  de  lumină  în  domeniul  său  propriu, 
nu  împedecă  de  loc  ca  o  oarecare  legătură  să  fie  in¬ 
dispensabilă,  o  oarecare  colaborare  dorită. 

Altarul  şi  laboratorul  sunt  deosebite  şi  câştigă  ră¬ 
mânând  aşa.  Ele  se  sprijină  una  pe  alta  şi  se  com¬ 
pletează,  pentru  a  creşte,  cât  mai  mult  posibil,  fericirea 
şi  mângâierea  omului.  Ele  nu  pot  deci  şi  nici  nu  trebue 
să  se  ignoreze. 

E.  Guillet  mărturiseşte,  că  «ştiinţa  conduce  în  mod 
natural  la  spiritualism»... 

Mă  opresc  a;ci  cu  citarea  din  răspunsurile  multe 
ale  anchetei,  a  căror  esenţă  e,  că  între  ştiinţă  şi  religie 
există  o  compatibilitate  pozitivă  şi  din  care  transpiră 
multă  lărgime  de  spirit  şi  o  conştiinţă  puternică  a  re 
lativismului  datelor  ştiinţifice. 

Cred  că  problema  raportului  celui  adevărat  dintre 
religiune  şi  ştiinţă  este  clarificată  îndeajuns. 

De  aceea  revin  acum  cătră  sfârşit  prin  câteva  cu¬ 
vinte  la  cele  accentuate  în  introducere,  la  alegerea  noului 
nostru  ideai  .etnic.  Sinteza  marilor  puteri  spirituale, 
despre  care  am  vorbit,  adecă  a  religiunii  creştine,  care 
implică  şi  moralitatea  în  sine,  şi  a  ştiinţei  luată  în  sens 
larg,  se  numeşte  cultură.  Definiţiile  date  culturii  sunt 
multe  şi  fiecare  din  ele  poartă  mai  mult  sau  mai  puţin 
pecetea  epocei  în  care  a  fost  dată.  Lumea  de  azi  în¬ 
ţelege  sub  cultură,  totalitatea  bunurilor  câştigate  de  om 
cu  ajutorul  puterilor  lui  naturale,  în  special  totalitatea 
achiziţiunilor  ştiinţifice.  Această  definiţie  este  unilate¬ 
rală  şi  incomplectă,  căci  sfera  culturii  este  mult  mai 
largă  şi  mai  cuprinzătoare. 

Cultura  este  desvoltarea  armonică  a  tuturor  pute¬ 
rilor  inerente  naturii  noastre  omeneşti,  desvoltarea 
omului  întreg ,  sau  şi  mai  precis,  sintetizarea  în  om  a 
supranaturalului  cu  naturalul.1  Cine  nu-şi  dă  silinţa  ca 
în  cadrele  posibilităţii  să-şi  însuşească  atât  religiunea, 
cât  şi  ştiinţa,  cine  nu-i  muncit  de  întrebările  lor  mari, 
cine  nu  încearcă  să  vadă  şi  să  cunoască  cu  ajutorul 
luminilor  lor  —  ca  prin  doi  ochi  —  pe  Ziditorul  şi  zi¬ 
direa,  cine  nu-şi  ia  cu  ajutorul  lor,  ca  cu  nişte  aripi, 
sborul  cătră  cer,  n’are  dreptul  să-şi  revendece  titlul 
de  om  cult. 

Să  nu  creadă  cineva  că  prin  cuvintele  de  mai  sus, 
aş  proclama  cultura  în  sine,  cultura  pentru  cultură,  ca 
ideal.  Nu.  Pentru  noi  cultura  trebue  să  fie  numai  un 
mijloc.  Prin  cultură  omul  ajunge  la  descătuşarea  sa  din 
lanţurile  patimilor  şi  ale  instinctelor,  la  regalitatea  spi¬ 
ritului  asupra  trupului,  la  spiritualizare,  la  sfinţenie. 

Idealul  cel  nou  şi  permanent  valabil  al  poporului 
nostru  trebue  să  fie  sfinţenia,  spiritualizarea.  Şi  când 
am  zis  sfinţenie,  am  înţeles  plenitudinea  desăvârşirii  de 
care  noi  oamenii  suntem  capabili.  Să  nu  vă  miraţi  de 
formula,  pe  care  am  dat-o  noului  nostru  ideal,  căci  ea 
nu  este  aşa  de  străină,  cum  pare  Ia  prima  privire. 

Cultura  neamului  nostru,  multă  puţină  câtă  s’a  făcut, 
conştient  şi  inconştient,  a  echilibrat  perfect  toţi  factorii 
cari  o  compun.  îndeosebi  religiunea  şi-a  avut  locul  ce 
i  s’a  cuvenit.  De  aceea  a  şi  putut  înfrunta  neamul 
nostru  nesfârşitul  lanţ  al  năcazurilor,  ce  s’au  abătut 
peste  capul  lui. 

De  astăzi  înainte  toţi  fiii  neamului  sunt  datori  să 
aibă  pe  planul  întâi  al  preocupărilor  lor- exclusiv  această 
concepţie  despre  cultură  şi  s’o  ducă  la  cea  mai  plină 
de  strălucire  desvoltare  a  ei,  că  în  feliul  acesta  să  se 
apropie  tot  mai  mult  de  idealul  fixat. 

încă  odată  repet,  că  numai  sub  auspiciile  culturii, 
definite  mai  sus,  poate  şi  neamul  nostru  să-şi  aducă  — 
în  virtutea  muncii  pe  care  o  va  depune  şi  a  geniului 

*  Or.  Nicolae  Bălan:  Religiune  şi  cultură,  articol  în  «Revista  Teo¬ 
logică».  Anul  I.  1907.  Pag.  343—344. 

rasei  —  toată  contribuţia  de  care  este  capabil,  la  patri¬ 
moniul  cultural  al  umanităţii,  numai  cu  ajutorul  ei  îşi 
poate  câştiga  un  loc  de  frunte  şi  de  cinste  în  panteonul 
valorilor  netrecătoare,  numai  prin  ea  se  poate  ridica  la 
înălţimea  criteriilor  de  judecată  ale  istoriei.de  azi,  şi’n 
sfârşit  numai  călăuzit  de  ea  pe  drumurile  vieţii  sale, 
poate  atinge  ţinta,  pe  care  orânduirea  divină  —  cu 
mult  superioară  celei  omeneşti  —  i-a  hotârît-o.- 

Nicolae  Popovlci, 

-  sinet.  în  teologie,  Sibiu. 

Amintirile  unui  preot  romano-catolic 
devenit  preot  ortodox.1 

i. 

Educaţia  mea  bisericească.  —  La  abatele  Leoti  Qarapin.  —  La  micul  se¬ 
minar.  —  Un  superior  caraghios.  —  Abatele  Meanier.  —  Profesorii.  —  Lec¬ 
turile  mele.  —  La  marele  seminar.  —  Filozofia  cu  abatele  Venot.  —  Teologia 
cu  abatele  Laureat  şi  Richaudeau.  —  O  mică  scrisoare  a  dlui  Richaudeati 
şi  răspunsul.  —  Abatele  de  Belot  şi  abatele  Duc  superiorii  seminarului.  — 
Comunitatea  iezuitică  a  abatelui  Duc.  —  O  răscoală.  —  Negrii  şi  albii.  — 
Intervenţia  episcopului  dl  de  Sauzin.  —  Liniştea  restabilită.  —  Reaua  voinţă 
a  abat  Hui  Duc  faţă  de  rntne.  —  Legăturile  mele  cu  părintele  iezuit  Fantin. 

--  Părăsesc  fericit  seminarul . 

M’am  născut  ia  Biois  în  1  Decemvrie  1816.  Părinţii  mei 
nu  erau  nici  nobili  nici  bogaţi;  tatăl  meu  era  un  om  modest, 
mama  o  femee  credincioasă  si  inteligentă. 

Crescută  intr’o  steră  mai  înaltă  mama  ar  fi  devenit  o  femee 
de-o  distincţie  rară.  Moravurile  sale  erau  serioase,  sentimentele 
cu  adevărat  creştineşti;  ea  nu  putea  suferi  bigoteria  şi  pe  bi¬ 
goţi.  Ea  nu  ştia  ce  e  jansenismul  însă  credincioşii  contimpo¬ 
rani  o  numeau  jansenistă  fiindcă  desconsidera  prejudecăţile  şi 
superstiţiile. 

1  In  1  Decemvrie  1916  s'au  împlinit  100  ani  dela  naşterea  unuia  din 
cei  mai  însemnaţi  preoţi  din  veacul  al  XlX-lea,  a  lui  Rene-Franţois  Wla- 
dimir  GuettSe.  Din  cauza  împrejurărilor  grele  ale  războiului  nu  s’a  putut 
sărbători  alunei  jubileul  de  100  ani  dela  naşterea  învăţatului  preot.  Credem 
însă,  că  nu  e  nici  când  prea  târziu  să  ne  aducem  aminte  de  Dânsul.  In 
legătură  cu  acest  jubileu  scăpat  dăm  in  româneşte  o  parte  din  *Amintirile> 
sale,  publicate  de  El  cn  prilejul  împlinirii  a  50  de  ani  de  preoţie. 

Ca  şi  ea,  eu  am  fost  totdeauna  foarte  religios,  însă  duşman 
al  bigoţilor  şi-al  făţărniciei  lor. 

Ca  şi  ea,  eu  am  fost  deci  din  copilăria  mea  jansenist  fără 
să  ştiu.  Sunt  convins  că  nu  era  !n  acest  jansenism  nimic  din 
acele  cinci  propoziţii ,  nici  din  acea  contemplaţie  religioasă  şi 
nimic  din  bula  U/iigtnllus.  Nu  puteai  găsi  in  el  decât  o  pornire 
creştinească,  o  Împotrivire  Inăscută  contra  a  tot  ce  se  numeşte 
azi  iezuitism. 

După  multă  muncă  şi  economie,  părinţii  mei  au  putut 
ajunge  la  o  modestă  situaţie;  în  1832  am  avut  nefericirea  de-a 
pierde  pe  prea  buna  mea  mamă.  Ea  muri  în  casa  noastră  de 
ţară  dela  R6nardieres,  aproape  de  Blois. 

Aveam  doisprezece  ani  când  am  fost  încredinţat  diui  L6on 
Garapin  pentru  a-mi  începe  educaţia  bisericească. 

Dl  L6on  Garapin  era  un  bun  preot  pentru  care  mama 
nutrea  un  fel  de  cult.  Era  credincios,  milos,  studios,  nu  se  ocupa 
decât  de  slujba  sa  şi  nu  se  amesteca  niciodată,  sub  pretext  de 
zel,  în  lucruri  cari  nu-1  priveau.  întotdeauna  mi-am  amintit  cu 
respect  de  acest  om  excelent  care  nu  mi-a  dat  niciodată  decât 
exemple  bune.  Viaţa  lui  era  ireproşabilă.  Cu  toatecă  sănătatea 
îi  era  foarte  debilă  el  păstra  o  linişte  de  caracter  care  dovedea 
în  el  o  mare  virtute.  Inteligenţă  remarcabilă  şi  instrucţie  variată. 
Am  stat  la  el  timp  de  doi  ani  la  Neung-sur-Beuvron.  Am  făcut 
împreună  progrese  însemnate  fără  a  mă  obliga  să  fac  muncă 
obositoare.  Profita  şi  de  plimbările  noastre  zilnice  pentru  a  mă 
iniţia  în  o  mulţime  de  cunoştinţe  cari  mi-au  fost  foarte  folosi¬ 
toare  mai  târziu.  Eram  curios  ;  îl  întrebam  despre  tot  ce  vedeam 
în  plimbările  noastre,  dela  stelele  cerului  până  la  florile  şi  in¬ 
sectele  pe  cari  le  vedeam  la  picioarele  mele.  Avea  astfel  oca- 
ziunea  să-mi  dea  lecţiuni  de  istorie  naturală.  Aducea  adesea 
cu  el  la  plimbare  câte-un  tratat  de  Floră  cu  ajutorul  căreia 
puteam  analiza  florile  şi  a-le  învăţa  numele  şi  însuşirile.  Câteva 
mici  lucrări  de  entomologie  m’au  Introdus  în  cunoştinţa  acelor 
drăguţe  insecte  care  sunt  de  obicei  tovarăşii  plimbărilor  câm¬ 
peneşti. 

Aceste  plimbări  au  devenit  astfel  mijloace  de  a-mi  da  cu¬ 
noştinţe  pe  cât  de  folositoare  pe  atât  de  atractive. 

Am  revăzut  după  aceea  pe  dl  L6on  Garapin  la  Montdou- 
bleau  când  se  făcuse  preot;  apoi  la  Blois  când  a  fost  numit 
canonic  şi  vicar  general  onorar.  Am  regăsit  totdeauna  în  el  pe 

acelaş  om,  tot  aşa  de  credincios,  tot  aşa  de  studios,  tot  aşa  de 
inteligent  şi  tot  aşa  de  modest.  Voi  cita  în  aceste  amintiri  unele 
din  scrisorile  pe  cari  mi  le-a  adresat  relativ  la  operele  mele.  Ele 
vor  dovedi  că  n’am  exagerat  de  loc  elogiul  ce  l-am  făcut  acestui 
bun  preot. 

Părăsind  casa  dlui  Leon  Oarapin  am  intrai  In  seminarul 
cel  mic  din  Blois  condus  de  abatele  Dore. 

Acesta  era  un  preot  cinstit,  însă  puţin  instruit  şi  fără  dra¬ 
goste  de  instrucţie.  Se  arăta  duşman  ia  tot  copilul  care  mani¬ 
festa  tendinţa  de  a  eşi  din  cărările  bătute.  Penlru  el  preotul 
era  un  om  care-şi  zicea  regulat  liturgia  şi  breviarul  său.  El  nu 
pricepea  nimic  din  inalta  misiune  socială  şi  ştiinţifică  pe  care 
trebue  s’o  îndeplinească  preotul. 

Avea  în  odaia  sa  o  bibliotecă  la  dispoziţia  elevilor.  Această 
bibliotecă  era  compusă  din  mici  romane  religioase  şi  din  câ¬ 
teva  istorii  ca  cele  de  Rollin  şi  de  părintele  Daniel. 

Eram  un  cititor  întreprinzător.  Temele  clasice  şi  lecţiile 
îmi  răpeau  puţin  timp.  Foloseam  pentru  citit  cea  mai  mare 
parte  din  timp  destinat  lecţiilor.  Citeam  serios,  făceam  analiza 
lecturilor  mele,  de  asemenea  şi  tablouri  sinoptice  aie  eveni¬ 
mentelor  şi  datelor  pe  cari  mi  le  furnizau  cărţile  ce  le  citeam. 
Am  avut  răbdarea  să  fac  acest  lucru  pentru  istoriile  lui  Rollin 
şi  părintelui  Daniel. 

Nu  citeam  micile  romane  religioase  pentru  cari  simţeam 
un  desgust  de  neînvins. 

Superiorul  găsea  că  merg  prea  des  la  el  să-i  cer  cărţi. 
Mi-a  făcut  chiar  şi  observaţii  pentru  aceasta.  Acesta  era  un  om 
lung  ca  o  prăjină;  in  vârful  acestei  prăjini,  un  cap  foarte  mic 
împodobit  cu  un  nas  imens,  fmi  făcea  impresia  unei  stingătoare 
din  sacristie. 

Era  într’adevăr  o  stingătoare. 

Pentru  a  mă  desgusta  de  citit  el  a  avut  o  idee  pe  care  o 
credea  fără  îndoială  excelentă.  îmi  impuse  să  citesc  cărţi  a  căror 
lectură  i  se  părea  lui  foarte  plictisitoare.  începu  prin  « Adevărata 
Isterie  a  timpurilor  fabuloase »  de  Guerin  du  Rocher.  Această 
lucrare  într'adevăr  nu  e  deloc  amuzantă;  e  împodobită  cu  nu¬ 
meroase  note  în  limba  ebraică  şi  la  începutul  primului  volum 
se  găseşte  alfabetul  acestei  limbi. 

Am  început  cu  aceasta.  Am  învăţat  sa  citesc  ebraica  ajutat  de 
notele  operei,  apoi  am  citit  opera  însăşi.  La  sfârşitul  săptămânei: 

am  reînapoîat  primul  volum  dlui  superior  care  mi-a  zis  râzând : 
«Nu  mai  iai  şi-al  doilea  volum,  nu-i  aşa  ?»  —  «Din  contră  dle 
superior  vă  rog  daţi-mi-l».  —  «Insă  nu  l-ai  citit  pe  cel  dintâi  ?» 
—  «L-am  citit».  —  «întreg?»  —  «întreg».  —  «Şi  notele?»  — 
«Şi  notele».  —  Ştii  deci  să  citeşti  ebreeşte?  —  «M’am  deprins 
să  citesc  In  acest  volum».  —  «Să  vedem,  citeşte-mi  această 
notăl»  —  Eu  am  citit-o  şi  dl  superior  trebui  să  mărturisească 
că  el  n'ar  putea-o  citi  mai  fluent  ca  mine. 

Un  om  inteligent  văzând  un  copil  prezintând  atâtea  pre¬ 
dispoziţii  pentru  studiile  cele  mai  grele,  ar  fi  trebuit  să  încu¬ 
rajeze  astfel  de  predispoziţii. 

Dl  Dor£  nu  era  capabil  să  conceapă  o  astfel  de  idee.  Mă 
obligă  să  jertfesc  mai  mult  timp  lecţiilor  şi  temelor  mele  cla¬ 
sice  şi  să  citesc  mai  puţin.  Cu  toate  acestea  se  învoi  să  mi 
împrumute  volumele  « Adevărata  istorii  a  timpurilor  fabuloase », 
apoi  altele  alese  dintre  acelea  cari  trebuiau  să-mi  ofere  cât  mai 
puţină  distracţie;  de  ex.  « Spectacolul  naturii*  de  abatele  Pluche, 
« Lecţii  din  natură »  de  Cousin  Despreaux;  *  Istoria  Angliei*  de 
părintele  Dorlăans  ş.  a. 

Eu  citeam  tot,  anali  sam  totul  şi-am  părăsit  seminarul  cei 
mic  cu  un  bagaj  ştiinţific  şi  literar  care  lipsea  colegilor  mei  şi 
cu  tot  atâta  greacă  şi  latină  cât  puteau  ei  să  ştie. 

Reaua  voinţă  a  dlui  superior  s’a  întors  in  avantajul  meu. 
Scrierile  cari  mi  le  împrumuta  pentru  a  mă  desgusta  de  citit, 
m’au  obicinuit  din  copilărie  cu  studii  grele.  Dacă  dl  Doră  cu 
cărţile  sale  vechi  a  contribuit  să-mi  dea  această  dispoziţie,  eu 
îi  aduc  pentru  aceasta  mulţumirile  mele. 

Singurul  om  inteligent  şi  capabil  Intre  directorii  micului 
seminar  era  abatele  Meunier.  Iubitor  de  carte,  instruit,  dotat  cu 
o  elocinţă  strălucitoare  şi  uşoară,  el  trebuia  să  fie  însărcinat  cu 
predarea  unui  curs  de  retorică,  de-asemenea  cu  un  curs  de 
elocinţă  sacră,  dacă  s’ar  fi  gândit  să  înfiinţeze  unul.  Avea  titlul 
de  econom  şi  era  însărcinat  şi  cu  supravegherea  bucătăriei. 
Curtea  episcopală  avea,  după  cum  se  vede,  o  chibzuinţă  cu¬ 
rioasă.  Abatele  Meunier  părăsi  bucătăria  seminarului  pentru 
parohia  din  Romorantin.  De  aici  îmi  scrise  o  epistolă  pe  care 
o  voiu  da  mai  jos  şi  care  dovedeşte  stima  şi  dragostea  ce  o 
avea  pentru  mine. 

Profesor  de  retorică  era  abatele  Alexandru  Garapin,  fra¬ 
tele  aceluia  care  m’a  întrodus  în  primele  studii  bisericeşti.  El 


22 


REVISTA  TEOLOGICA 


avea  mult  gust  pentru  tâmplărie.  îşi  făcea  plăcerea  cetind  din 
Virgiliu  tradus  de  Scarron  şi  totdeauna  ne  citea  in  clasă,  din 
Virgiliu  tradus,  fragmentele  pe  cari  ni  le  dăduse  să  Ie  traducem. 
Era  o  metodă  care  ne  introducea  bine  în  subtilităţile  poetului 
latin.  Al.  Garapin  dupăce  a  făcut  lemnăria  intr’o  parohie  dela 
ţară  a  devenit  iezuit.  Nu  ştiu  ce-a  putut  face  sfânta  Comuni¬ 
tate  dintr’un  astfel  de  lemnar. 

Ceilalţi  profesori  de  seminar  erau  la  înălţimea  profesorului 
de  retorică.  Sub  Înalta  lor  conducere  se  făcea  latină  culinară, 
puţină  greacă  culinară ;  se  invăţa  de  rost  cursul  de  istorie  al 
părintelui  Loriquet  şi  câteva  fragmente  din  scriitori  de  aceeaş 
valoare.  Aceasta  era  întreaga  învăţătură. 

Miraţi-vă  aşadară  de  ce  clerul  era  aşa  de  ignorant! 

Am  petrecut  patru  ani  în  acest  mic  seminar  model.  Oh  î 
ce  amintire  frumoasă  îi  păstrez!  Noroc  că  am  fost  puţin  îndă¬ 
rătnic  faţă  de  direcţiune  care  voia  să-mi  impună.  Am  citit 
mult,  mult. 

Cărţile  ce  mi  se  dădeau  conţineau  totdeauna  unele  lucruri 
bune.  Am  profitat;  însă  nu  datorez  nici  o  recunoştinţă  acelora 
cari  s’au  silit  să  pună  piedeci  bunelor  mele  aptitudini,  în  loc 
să  le  încurajeze. 

Părăsind  seminarul  cel  mic  am  intrat  în  seminarul  cel  mare 
pentru  a-mi  face  filozofia  şi  teologia. 

Cursul  de  filozofie  dura  un  an;  cel  de  teologie  trei  ani. 

Aveam  nouăsprezece  ani  când  studiam  filozofia.  Mi-a 
intrat  în  mână  o  scriere  stupidă,  scrisă  într’o  latină  proastă  şi-am 
găsit  ca  profesor  pe  abatele  Venot  conşcolarui  meu  întPal  doilea 
an  de  teologie.  Aveam  puţină  încredere  în  capacitatea  lui. 
La  dreptul  vorbind  el  n’a  examinat  Înainte  de  a  i-se  încredinţa 
catedra  de  filozofie  dacă  ştia  ceva  din  această  ştiinţă.  Vedeam 
în  el  un  omuleţ  tânăr,  nu  mai  puţin  prost  decât  altul,  foarte 
credincios,  foarte  supus  superiorilor,  şi  l-au  găsit  potrivit  pentru 
a-1  face  profesor  de  filozofie.  Intr’adevăr  el  putea  să  predea 
tot  aşa  de  bine  ca  şi  un  a  tu!  filozofia  aşa  cum  era  înţeleasă 
in  cler.  Iţi  era  de-ajuns  să  înveţi  o  teză;  o  recitai;  la  obiecţii 
dedeai  răspunsurile  uşoare  indicate  în  carte  şi  erai  un  perfect 
elev  în  filozofie. 

Indrăsnesc  să  zic  că  aceasta  nu  mă  mulţumea  de  loc.  Ci¬ 
team  de  două  sau  de  trei  ori  lecţia  şi  eram  destul  de  tare  ca 

să  ies  cu  fata  curată  din  afacere  dacă  eram  Întrebat  în  clasă. 
Ce  era  de  făcut  In  restul  timpului? 

îmi  reluai  lecturile  ca  şi  ia  seminarul  cel  mic.  Mi  s’a 
admis  să  Împrumut  dela  bibliotecă  operele  lui  Descartes,  ale  lui 
Malebranche,  ale  părintelui  Buffier,  ale  dlui  de  Bonald ;  câteva 
volume  de  Lamennais  şi  aite  lucrări  de  filozofie  şcolastică. 

Le-am  citit  pe  toate  acestea. 

Sistemul  lui  Lamennais  era  atunci  pe  tapet.  Cartesienii  şi 
Lamennaisienii  rupeau  lănci  cu  o  Îndrăzneală  cu  totul  juvenilă. 
Nu  m’am  amestecat  In  aceste  polemici.  Eram  eclectic  şi  nu 
admiteam  din  diferitele  sisteme  decât  ceeace  îmi  convenea. 

Am  făptuit  atunci  o  mare  crimă.  Nu  mi  s’a  dat  iertarea 
până  nu  m’am  spovedit.  Cu  mare  greutate  mi-am  procurat 
câteva  lucrări  de  Herder,  de  Kant,  de  Cousin  şi  de]  Damiron. 
Am  citit  de  asemenea  unele  scrieri  de  Voltaire,  de  Diderot  şi 
de  I.  I.  Rousseau.  Invoc  însă  o  circumstanţă  atenuantă :  citeam 
în  acelaş  timp  operele  lui  Guenee,  Bergier  şi  Barruel  şi  câteva 
altele  In  acelaş  gen.  Mi  Încercam  şi  In  polemică  împotriva 
adversarilor  creştinismului.  Intr’o  vârstă  mai  înaintată,  am  re¬ 
găsit,  in  hârtiile  mele,  unele  din  micile  mele  lucrări  ca  elev  In 
filozofie.  Nu  le-am  găsit  foarte  rele.  Ele  mi-au  dovedit  că  Ia 
nouăsprezece  ani  aveam  bun  simţ,  un  stil  care  nu  se  putea 
numi  rău  şi  o  foarte  mică  cantitate  de  răutate. 

Nu-mi  stă  insă  in^drept  să  zic  că  am  stăruit  in  primele 
mele  predispoziţii. 

Mi-am  făcut  prin  urmare  filozofia  fără  să  mă  ocup  nici 
cu  cărţile  clasice,  nici  cu  tânărul  meu  profesor.  Eu  nu  ştiu  dacă 
conşcotarii  mei  au  profitat  mult  de  una  sau  de  celălalt.  Nici¬ 
odată  nu  mi-am  dat  seama  de  cunoştinţele  lor  In  filozofie. 

La  sfârşitul  primului  an  in  seminarul  cel  mare,  am  intrat 
în  sanctuarul  teologic. 

Mai  Întâi  un  cuvânt  despre  superiorul  marelui  seminar. 
Era  abatele  de  Belot,  un  om  respectabil  care,  din  familia  sa 
ioarte  onorabilă,  s’a  ales  cu  maniere  distinse.  Mă  opresc  asupra 
acestui  punct  pentrucâ  toţi  ceilalţi  superiori  şi  directori  ai  celor 
două  seminarii,  afară  de  abatele  Meunitr,  erau  nişte  adevăraţi 
ţărani  Îmbrăcaţi  în  reverenzi.  Dl  de  Belot  era  foarte  credincios ; 
II  iubeam.  Nu  şt'u  de  ce-a  părăsit  seminarul.  A  fost  numit  preot 
al  catedralei  şi  voi  avea  ocazia  să  vorbesc  de  relaţiile  pe  cari 
le-am  avut  mai  târziu  cu  el. 

A  fost  înlocuit  de  un  oarecare  abate  Duc  care  nu  apar¬ 
ţinea  diocezei.  Era  supranumit  <.Bo%  de  naaate »  fiindcă  avea 
figura  iată  ca  şi  bufniţa^poreclită  de  naturalişti  cu  acest  titlu, 
ca  şi  homonimui  său  nu  iubea  lumina. 

Erau  atunci  doi  profesori  la  seminarul  din  Blois.  Unul 
abatele  Laurent  preda  teologia  morală-  celalalt  abatele  Richau- 
deau  preda  teologia ^dogmatică. 

Bolnăvicios  şi  nervos  dl  Laurent  dicta  in  fiecare  clasă 
foarte  iute,  suplimente  la  < Cursul  de  Teologie »  al  Iui  Bailly,  care 
era  opera  clasică.  Suplimentele  erau  mai  voluminoase  decât 
însăşi  opera  clasică.  Erau  compuse  din  extrase  din  diverşi  teo¬ 
logi.  Cum  uu  era  timp  din  ora  destinată  clasei  pentru  explicat 
şi  copiat  ieşia  un  curs  greu  de  înţeles  şi  confuz;  cea  mai  mare 
parte  a  elevilor  II  înţelegeau  cu  atât  mai  puţin  cu  cât  ei  nu 
puteau  lua  decât  copii  trunchiate  ale  suplimentelor  dictate  foarte 
repede. 

Dl  abate  Richaudeau  îşi  dicta  tratatele  consultând  din  când 
în  când  pe  B  *iliy  autorul  clasic  atât  pentru  dogmă  cât  şi  pentru 
morală.  Cei  doi  profesori  erau  tipul  perfect  al  preotului  instruit 
după  metoda  din  seminarii.  Vai!  ce  instrucţie! 

Trebue  să  spun  că  m’am  apropiat  de  teologie  cu  o  idee 
Înaltă  despre  această  ştiinţă.  îmi  formasem  eu  însumi  această 
idee,  pentrucă  până  atunci  nimeni  nu  s’a  gândit  să  mi-o  inspire, 
învăţătura  care  s’a  pretins  că  mi  se  dă,  era  detestabilă  şi  de 
sigur  nu  mă  prepara  pentru  teologie,  ţinta  supremă  a  ştiinţei 
bisericeşti.  Studiile  mele  particulare  m’au  servit  mai  bine;  insă 
tocmai  când  începeam  teologia,  ce  decepţie! 

începeam  să  fiu  cu  adevărat  un  tânăr  om  şi  mintea  îmi 
crescuse  odată  cu  barba.  Am  înţeles  numai  decât  că  cursurile 
in  cele  două  seminarii  erau  aceleaşi  şi  cu  cât  se  schimbau  cu 
atât  erau  acelaş  lucru. 

Cursul  dlui  Laurent  era^o  harababură  unde  nu  se  putea 
atrage  în  cursă  ideea  de  morală.  Tratatele  dlui  Richaudeau 
erau,  mici,  seci,  strâmte  ca  şi  profesorul  însuşi.  El  dicta  o  ju¬ 
mătate  de  ceas.  In  decursul  celeilalte  jumătăţi  doi  sau  trei  elevi 
recitau  câteva  frânturi  din  lecţie.  Când  suna  ora,  se  închidea 
şedinţa. 

In  predarea  celor  două  cursuri  se  urma  metoda  strict 
şcoiastică  şi  se  vorbia  o  latină  care  ar  fi  făcut  pe  Cicero  să 
râdă  dacă  ar  fi  înţeles-o. 


Bailly  tracta,  in  opera  sa,  doctrina  celor  patru  articole  ale 
clerului  Franţei.  Le-a  tractat  liniştit  vreme  de  o  jumătate  de 
secol  aproape,  când  fu  pus  la  index,  aproape  în  aceeaş  epocă 
cu  smeritul  său  discipol  care  scrie  aceste  « Amintirl> .  Vom  spune 
un  cuvânt  mai  târziu.  Dl  Richaudeau  preda  cele  patru  articole 
ca  şi  autorul  său  şi  se  arăta  foarte  galican.  După  aceea  el  de¬ 
veni  ultramontan  fanatic  şi  scrise  câteva  volume  sau  articole  im¬ 
posibile  de  citit.  Am  avut  ocazia  să-i  dau  o  mică  lecţie  relativ 
la  trecerea  lui.  O  zic  prea  iute  că  eu  eram  deja  ortodox  atunci. 
Anticipez  puţin  asupra  evenimentelor.  Insă  primesc  reproşurile 
de  a  nu  fi  urmat  o  cronologie  exactă. 

(Va  urma).  I.  Be leafă. 


Viţa  de  pe  Sion. 

Muntele  Sionuiui,  pe  care  e  aşezată  o  parte  din 
Ierasalim,  în  coastele  lui  dinspre  Betleem  şi  dinspre 
«Valea  Iosafat»  este  sterp,  acoperit  de  pietre  mari 
şi  prund  şi  nisip. 

In  înţeles  spiritual  însă,  viţa  de  Sion  este  piscul 
moral,  spre  care  vor  ţinti  de-apururi,  aspiraţiile  lumii. 

« Eu  sunt  viţa  cea  adevărată »  (loan  15,  1)  este  o 
sentinţă  pe  care  n’au  putut  s’o  rostească  până  acum 
nici  unul  din  marii  cuceritori  sau  din  marii  cugetători 
ai  lumii. 

Când  suiam  cu  trenul  dinspre  Iaffa  spre  Ierusalim, 
de  pe  la  Bittir,  —  locul  natal  al  apostolului  Filip  — 
au  început  a  ne  atrage  privirea  coastele  muntoase  ame¬ 
najate  în  formă  de  terasă,  pe  care  viţa  palestiniană  se 
întindea  în  voe  şi  cu  vigoare. 

Privind-o,  fără  haragi  —  ca  la  noi  —  şi  nesăpată, 
fiindcă  seceta  nu  permite  ridicarea  buruenilor,  ne-am 
gândit  la  adâncimile  adăpate,  până  la  care  trebue  să*şi 
întindă  rădăcinile  sale,  pentruca  să  poată  rodi. 

Oare  Mântuitorul  nostru,  nu  şi-a  întins  prin  spiţa 
neamului  Său,  rădăcinile  morale  şi  fizice  până  la  Adam  ? 
Din  câte  conştiinţi  neprihănite  nu  şi-a  făurit  Providenţa 
dumnezeiască,  calităţile  morale  superioare,  prin  care  ni 
s’a  impus  nouă,  ca  cea  mai  desăvârşită  pildă? 

Dacă  vreai,  frate,  să  fii  şi  tu  o  viţă  adevărată, 
trebue  să-ţi  hrăneşti  rădăcinile  tale  morale,  cu  sucul 
produs  de  înaintaşii  tăi  în  viaţa  creştină. 

Auzisem  că  un  fir  de  grâu  de  Smirna  poate  pro¬ 
duce  până  la  12,780  de  boabe;  că  un  fir  de  mac  de 
Antiohia  poate  da  35,000  seminţe;  că  un  fir  de  porumb 
poate  produce  2000  de  boabe,  iar  un  fir  de  floarea  soa¬ 
relui  poate  produce  până  la  4000  de  seminţe. 

Chipul  în  care  erau  încărcaţi  cu  struguri  butucii 
albi  şi  negri,  pe  coastele  muntoase  ale  căii  ferate,  ne-au 
amintit  legendarul  strugure  pe  care  Iosua  şi  Caleb  l-au 
adus  ca  mărturie  a  belşugului  din  «Nahal  Escol»  — 
Valea  Strugurilor  (IV  Moisi  13,  24). 

Dumnezeu  şi  astăzi  păstrează  în  mijlocul  sterpi- 
ciunii  naturei,  bogăţia  rodirii,  pentruca  să  te  îndemne 
şi  pe  tine  şi  pe  mine,  să  devenim  o  « mlădiţă  care 
aduce  roadă »  (V,  2),  căci,  dacă  mlădiţa  nu  aduce  roadă, 
vierul  o  leapădă. 

Vierul  tae  ramurile  neroditoare,  curăţă  pe  cele  ro¬ 
ditoare,  ca  să  aducă  roadă.  Viţa  tăiată  se  usucă.  Omul 
fără  Hristos,  cade  în  păcat.  Ce  fel  de  viţă  ai  fost  până 
azi?  Cu  Hristos,  sau  fără  Hristos?  Dacă  ai  trăit  până 
acum  fără  Hristos,  gândeşte-te  serios  la  cuvintele  lui : 
« Fără  mine  na  puteţi  face  nimic».  Adevărul  acesta  l-a 
întărit  şi  fericitul  Augustin  prin  cuvintele:  «OH  de  e 
mult,  ori  de  e  puţin  nu  se  poate  face  fără  El;  fără 
care  nimic  nu  se  poate  face».1  Fără  graţia  divină,  omul 
nu  poate  face  nimic;  nu  poate  face  nici  începutul  mân¬ 
tuirii  sale  —  cum  susţineau  semi  pelagienii  —  pe  care 
Biserica  i-a  condamnat. 

Dar,  vezi:  Când  vierul  tae  mlădiţele,  viţa  ar  trebui 
să  se  supere  că  o  pradă  de  podoaba  ei.  Şi  totuşi  ea  e 
aşa  de  iertătoare,  încât  nu  numai  că  uită  râul  suferit, 
dar  resplăteşte  pe  făptaş  cu  rod  îmbtlşngat,  în  care 
adună  zi  cu  zi  din  raza  soarelui,  3000  grade  de  căl¬ 
dură,  pe  care  le  preface  în  zahăr  pentru  îndulcirea  omului. 

Ce  pildă  minunată  de  iertare!  Ce  sârguîncioasă 
silinţă  de  îmbogăţire  cu  dulceaţa  luminei!  De  ce  ar  fi 

1  «Sive  param,  sive  mulţam,  sine  ilto  fieri  non  potest  sine  quo  nihii 
fieri  potest».  Tractasus  18. 

oare  oamenii  aşa  de  aprinşi  în  mânie,  aşa  de  duşmă¬ 
noşi  în  viaţă! 

Primeşti  tu  zilnic  prin  citire  raza  iubirii  în  sufletul 
tău?  Prefaci  iubirea  aceasta  în  miere  cu  care  să  îndul¬ 
ceşti  viaţa  împrejurul  tău? 

Nu  cumva  iubirea  de  sine  face  ca  toate  bunurile 
spirituale  ale  iubirii  să  le  păstrezi  numai  pentru  tine? 
Ce  s’ar  îniâmpla  cu  viţa,  dacă  şi  ar  păstra  sucul  numai 
pentru  ea,  dacă  nu  s’ar  nesocoti  pe  sine  în  fo’osul  roa¬ 
delor!  E  prea  lipsită  viaţa  noastră  de  roadele  iubirii. 

In  politică  duşmănie. 

In  comerţ  despoierea  aproapelui. 

In  administraţie  biruinţa  dreptului  şi  nedreptului 
numai  prin  bacşiş. 

Acestea  nu  sunt  roadele  iubirei,  sunt  roadele  urei.. 
Isus  nu  le -ar  putea  recunoaşte  ca  izvorâte  din  dragostea  Lui. 

Fără  de  El  lumea  se  transformă  în  viţă  sălbatecă, 
care  sue  în  vârful  arborilor,  dar  nu  produce  roadă. 
Fără  de  El  lumea  este  un  cazan  în  care  clocotesc  şi 
se  mistue  generaţiile,  fără  ca  pe  urma  lor  să  rămâe 
roadele,  singurele  din  care  omenirea  trage  foloase. 

Pr.  A,  C.  Cosrrta. 


Anton  ££-o.oxi<3.ex. 


Chipuri  din  păstorirea  sufletească  a  oraşelor. 

Capernaumul,  oraşul  său,  după  câte  ştim  era  pe 
atunci  cel  mai  însemnat  oraş  de  lângă  lacul  Genezare- 
tului.  Aşezat  la  încrucişarea  caravanelor,  era  un  puternic 
centru  comercial,  dar  şi  punct  de  atracţie  al  unei  po¬ 
pulaţii  amestecate  iudeo-păgână.  Avea  prin  urmare,  as¬ 
pectul  unui  mare  oraş  modern,  cu  cartiere  foarte  popu¬ 
late,  pline  de  sărăcie  şi  frivolitate,  oferind  icoana  tristă 
a  mizeriei  morale  şi  Fizice.  In  acest  oraş  îşi  alese  lo¬ 
cuinţa  Mântuitorul  şi  îşi  începu  activitatea,  de  scurtă 
durată,  pentru  mântuirea  sufletească  a  orăşenilor.  In  si¬ 
nagoga  de  aici  şi-a  ţinut  cuvântările  despre  pânea  vieţii, 
aici  a  câştigat  pe  L*vi,  aici  a  săvârşit  cele  mai  însem- 

nate  fapte  cuprinse  în  Evanghelii.  Aici  îşi  arată  învă¬ 
ţătorul  toată  puterea  şi  iubirea  Sa. 

A.  Puterea  ispitelor. 

Pentru  mulţi  prezenţa  Lui  acolo  a  fost  o  binecu¬ 
vântare  şi  o  ocazie  de  convertire,  cei  mai  mulţi  însă 
dintre  orăşeni  au  rămas  nemişcaţi,  cu  sufletele  împietrite. 
Binecuvântarea  pentru  ei  a  fost  blestem.  « Vai  ţie  Ca- 
pernaume »  (Luca  10,  15)  aşa-i  zice  cu  durere  Domnul 
la  plecare.  De  puterea  îngrozitoare  a  ispitelor  —  acest 
blestem  al  oraşelor  mari  —  s’a  sfărâmat  şi  truda  dum- 
mezeescului  Păstor. 

B.  Spiritul  necurat  —  Preoţi  puşi  in  rândul  sfinţilor. 

(Luca  4,  31-37,  Marcu  I,  21). 

1.  E  foarte  semnificativ  faptul,  că  Mântuitorul  îşi 
începe  activitatea  Sa  într’un  oraş  mare,  cu  scoaterea 
unui  spirit  necurat.  Scena  întreagă  este  dramatică.  Mân¬ 
tuitorul  vorbeşte  în  sinagogă,  poporul  îl  ascultă  cu  mare 
încordare  şi  însufleţire.  Deodată  se  aud  cuvintele  celui 
îndrăcit:  «Lasă,  ce  este  nouă  şi  ţie ,  / sase  Nazarinene? 
Ai  venit  să  ne  pierzi  pe  noi?  Te  ştiu  pe  tine  dne  eşti: 
Sfântul  lui  Dumnezeu ».  Aceste  cuvinte  sunt  ca  un  strigăt 
de  alarmă  al  spiritului  necurat  din  oraşele  mari,  împo¬ 
triva  învăţătorilor  trimişi  de  Dumnezeu.  Mulţimea  era 
foarte  Impresionată  de  această  apariţie  a  lumii  nevăzute 
a  spiritelor  în  sfera  vieţii  zilnice.  Toţi  cei  de  faţă  s’au 
înspăimântat  şi  privesc,  când  Ia  cel  îndrăcit,  când  la 
Mântuitorul,  care  cu  acea  ocazie  a  dat  o  dovadă  sigură 
despre  trimiterea  Sa  de  sus. 

Liniştit  şi  serios  EI  stăpâneşte  întreaga  situaţie.  O 
privire  încruntată,  o  vorbă  de  mustrare:  «Taci  şi  ieşi 
dintfânsul/»  au  fost  de  ajuns  ca  demonul  să  fugă  ca 
un  câne  certat  de  stăpânul  său.  Aceste  cuvinte  pline 
de  putere  au  avut  un  efect  covârşitor  asupra  mulţimii 
cuprinsă  de  groază,  de  mirare  şi  de  admiraţie.  O  în¬ 
trebare  se  şopteşte  din  gură  în  gură:  «Ce  este  cuvântul 
acesta  ?  Că  cu  stăpânire  şi  putere  porunceşte  duhurilor 

necurate  şi  ies».  Ca  o  pară  de  foc  se  întinde  această 
veste  prin  oraş  şi  întreaga  populaţie  îi  face  primire. 

2.  Da,  grija  pentru  mântuirea  sufletească  a  oră¬ 
şenilor,  e  o  problemă  grea  a  zilelor  noastre !  Aici  găsim 
soluţia  acestei  grele  probleme.  Ar  trehui  să  se  ridice 
sfinţi  şi  să  se  facă  minuni,  ca  să  scuture  şi  să  trezească 
din  indiferenţă,  răceală  şi  necredinţă  pe  orăşeni! 

C.  Mizeria  oraşului  —  Caritatea» 

«/ard  făcându-se  seară,  când  apunea  soarele,  adu — 
ceau  la  dânsul  pe  toţi  bolnavii  şi  îndrăaţii.  Şi  era  adu¬ 
nată  toată  cetatea  la  uşă »  (Marcu  1,  32—33). 

1.  Acestea  se  repetă  numai  în  viaţa  sfinţilor.  Vor¬ 
birile  şi  minunile  marelui  proroc  au  produs  o  impresie 
vie.  întreg  oraşul  fermecat  de  personalitatea  Lui,  îl  caută 
să-L  vadă.  Toate  locurile  libere  din  faţa  casei  sunt  pline 
de  oameni,  ba  unii  s’au  suit  pe  ziduri  şi  coperişe.  Fie¬ 
care  tinde  să  fie  mai  aproape  de  El.  In  faţa  casei  zac 
bolnavii  pe  tărgi  şi  în  braţele  celor  ce-i  poartă.  Sunt 
bolnavi  de  tot  felul,  ciungi,  ologi,  orbi,  cu  bube,  bolnavi 
de  friguri,  de  plumâni  ş.  a.  toată  boala  şi  neputinţa  era 
reprezentată.  Feţe  palide,  ochi  stânşi,  figuri  slăbite;  era 
un  adevărat  spital,  o  expoziţie  îngrozitoare  a  mizeriei 
oraşelor  cu  toate  aspectele  ei. 

întocmai  ca  o  soră  de  caritate,  cuprins  de  milă 
mergea  Mântuitorul  printre  ei  « puindu-şi  manile  pe  fie¬ 
care  din  ei»  (Luca  4,  40)  arătându-le,  că  El  nu  se  sperie 
de  nici  o  suferinţă  şi  că  puterea  mântuitoare  purcede 
dela  El  personal. 

2.  Cât  de  des  se  repetă  aceste  scene  impresionante 
în  spitale,  în  lagăre  militare,  în  lazarete  de  coleră !  Pre- 
tutindenea  apare  Hristos,  prin  reprezentanţii  săi.  Privirea 
îndreptată  spre  Mântuitorul  dă  surorilor  de  caritate  atâta 
iubire,  atâta  spirit  de  jertfă  şi  slujitorilor  altarului  atâta 
curaj,  ca  să  cerceteze  pe  bolnavii  molipsitori,  pentru 
a-şi  împlini  chemarea  lor  de  mângăitori  şi  mântuitori 
de  suflete. 

D.  «Toţi  t*  caută*  —  Puterea  personalităţii  preoţeşti. 

(Marcu  1,  37). 

1.  Mântuitorul  a  devenit  foarte  popular  în  oraşul 
Său,  toţi  se  simt  atraşi  de  El  ca  de  o  forţă  magnetică. 

Acesta  este  efectul  înfăţişării  Lui  blânde  şi  demne, 
a  privirii,  a  vocii,  a  gesturilor  Lui,  cari,  deşi  sunt  simple, 
au  ceva  maiestos,  a  puterii  de  a  face  minuni,  care  îm¬ 
prumută  personalităţii  Lui  caracterul  supranatural.  Cu 
un  cuvânt,  e  un  tip  ideal  de  preot!  Un  asemenea  preot 
face  şi  azi  aceiaş  impresie  asupra  poporului,  şi-i  stoarce 
admiraţia,  respectul  şi  iubirea. 

2.  « Toţi  Te  caută».  Ce  cuvinte  frumoase!  O  de 
s’ar  referi  acestea  şi  la  tine,  preotule,  pentruca  şi  prin 
oraşele  noastre  să  treacă  Mântuitorul  reprezentat  prin 
locţiitorii  Săi  demni  şi  să  atragă  cu  farmecul  lor  po¬ 
porul  ia  dânşii.  Acest  popor  sărman,  amăgit  aleargă 
după  alţi  «Mântuitori»  şi  «învăţători»  şi  într’ânşii  îşi 
pune  toate  nădejdile.  Nu  cade  vina  acestei  decăderi 
în  unele  locuri  şi  asupra  clerului,  care  nu  se  pricepe 
să  conducă  turma  şi  s'o  apropie  de  biserică?  Se  poate 
uşor  observa  o  schimbare  în  viaţa  orăşenilor  dacă  vine 
un  apostol,  un  om  după  voia  lui  Dumnezeu. 

« Toţi  îl  caută».  Când  predică,  biserica  va  fi  plină, 
scaunul  mărturisirii  va  fi  din  straja  dimineţii  până  în 
noapte  împresurat  de  mulţime,  ori  unde  va  merge,  po¬ 
porul  îl  urmează  şi  mii  de  ochi  îl  vor  privi  cu  mulţă- 
mită  şi  recunoştinţă. 

«  Toţi  te  caută». 

3.  «Şi  au  venit  popoarele  la  el  şi-l  ţineau  pe  el,  ca 
să  nu  se  ducă  dela  ei »  (Luca  4,  42). 

Numai  acela  îşi  poate  închipui  ce  s’a  petrecut  acolo, 
•care  a  văzut  vr’odată  entuziasmul  produs  în  suflete  de 
vorbirea  însufleţită  a  vr’unui  preot,  cu  adevărat  sol  al 
vestei  celei  bune. 

O,  preot  al  lui  Hristos,  ce  sublimă  chemare  ai,  ca 
să  dai  oamenilor  rătăciţi  îndrumare  spre  Mântuitorul, 
care  odinioară  a  umblat  pe  acest  pământ  şi  în  urmele 
căruia  au  răsărit  pretutindenea  florile  harului  divin  şi 
ale  mântuirii! 

£.  Rugăciunea  de  dimineaţa  a  Iu!  Ims  —  Trebuinţa  recu¬ 
legerii  interne. 

«  A  doua  zi  foarte  de  noapte  sculându-se  au  ieşit 
şi  s’au  dus  în  loc  pustiu  şi  acolo  se  ruga»  (Marcu  1,  35). 

1.  Păstorirea  duhovnicească  în  oraşe  e  împreunată 
cu  primejdia  de  a  atrage  atenţia  păstorului  de  suflete 
spre  cele  externe  ale  vieţii,  aţâţându  i  nervii  ca  zgo¬ 
motul  şi  huruitul  unei  maşini,  il  cuprinde  pe  preot  într’o 
mreajă  împletită  de  mii  de  griji,  de  distracţii,  de  obli- 
gamente  convenţionale  şi  de  tot  felul  de  probleme  ofi¬ 
ciale.  In  contact  cu  această  lume  sgomotoasă,  în  mijlocul 
acestei  atmosfere  plină  de  microbii  păcatelor,  trebuie 
să  trăiască  unii  preoţi.  Vrând-nevrând  vede  viaţa  des¬ 
frânată,  aude  glasul  de  sirenă  al  ademenitorilor.  El  pri¬ 
veşte  laturea  cea  mai  întunecoasă  a  vieţii  şi  inima  sa 
de  păstor  iubitor  trebue  să  vibreze  la  atâtea  mărturisiri, 
cari  purced  din  adâncurile  mizeriei  păcatelor.  In  mijlocul 
acestor  impresii  şi  înrâurinţe  de  tot  felul  preotul  trebue 
să  rămâie  curat,  tare  şi  neatins.  Cum  poate  să  rămână, 
dacă  nu  trăeşte  cu  gândul  la  cele  supranaturale,  dacă 
sufletul  său  nu  e  adâncit  în  rugăciunea  internă,  care  îl 
curăţă,  îl  întăreşte  şi  întinereşte?  Acest  exemplu  i  l-a  dat 
Mântuitorul. 

2.  A  stat  în  casa  lui  Petru  până  noaptea  târziu, 
cu  toate  acestea,  a  doua  zi  « foarte  de  noapte  s'a  sculat 
şi  a  ieşit  intr'un  loc  pustiu  ca  să  se  roage».  Din  acestea 
vedem,  ce  viaţă  ascetică  ducea  Mântuitorul.  Se  culca 
târziu  şi  se  scula  în  zorii  zilei.  Cine  doarme  până  târziu 
nu  are  timp  pentru  rugăciunea  de  dimineaţa,  care-1  sfin¬ 
ţeşte,  îl  întăreşte  pentru  munca  zilnică.  Nu  din  pat,  ci 
dela  rugăciune  chiamă  Petru  pe  Mântuitorul  la  mulţimea 
care-L  aşteaptă. 

O,  preotule,  cum  vei  putea  şă  rămâi  neclintit  dacă 
nu  te  sprijineşti  în  Dumnezeu;  cum  II  vei  sluji,  dacă 
prin  rugăciune  nu  te  uneşti  cu  El?  Cum  vei  fi  organul 
prin  care  lucrează  El,  dacă  nu  te  vei  contopi  prin  ru¬ 
găciune  cu  Duhul  Lui? 

O  fântână  cu  mai  multe  izvoare  nu  seacă  niciodată. 
Oine  cheltueşte  mai  mult  decât  primeşte,  acela  dă  făli- 

ment.  Aceste  cuvinte  au  va!oare  nu  numai  în  viaţa  de 
toate  zilele,  ci  şi  în  viaţa  spirituală.  Preotul  ca  să- şi 
îmbogăţească  viaţa  şi  să  dea  şi  altora  trebue  să-şi  în¬ 
drepte  privirile  spre  Mântuitorul  şi  să  ceară:  «Învaţă  ne 
să  ne  rugăm».  *Şi  I sus  sculânda-se  de  noapte  s'au  dus 
întfun  loc  pustiu,  ci  să  se  roage». 

Trad.  de  prof.  I.  Moşolu. 


Idealul  creştin. 

—  Gânduri.  — 

Orice  sistem  de  religie,  orice  şcoală  de  filozofie 
cari  au  purces  să  cerceteze  şi  să  înveţe  calea  fericirii,, 
s’au  silit  să  răspundă  la  întrebarea:  Ce  este  o  viaţă  feri¬ 
cită,  o  viaţă  vrednică  de  a  fi  trăită? 

Când  Mântuitorul  nostru  şi-a  deschis  gura  şi  în¬ 
văţa  mulţimile,  a  zis:  « Fericiţi »  folosindu-se  deci  de  un 
cuvânt  care  trezeşte  îndată  în  sufletele  ascultătorilor  săi, 
familiar  controversă  —  cum  poate  omul  câştiga  feri¬ 
cirea?  Când  Domnul  îşi  începu  cuvântarea  cu  prea- 
cunoscutul  cuvânt  makârios ,  toţi  ascultau  fără  surprin¬ 
dere  dar  cu  o  deosebită  atenţiune  cum  El  deschidea 
un  drum  şi  cum  promulga  nişte  kgi,  care  în  această 
nouă  şcoală  de  credinţă,  potrivit  fâgăduinţii  Lui,  aveau 
să-i  conducă  la  fericire. 

« După  roadele  lor  îi  veţi  cunoaşte /»  Ani  au  trecut 
fără  ca  deosebitele  şcoale  filozofice  să- şi  fi  adus  rodul 
lor,  fără  ca  ele  să-şi  fi  împlinit  făgăduinţa  lor. 

Reprezentanţii  glorioşi  ai  fiecărei  şcoale  au  fost 
aplaudaţi  şi  distinşi  cu  laurii  genialităţii.  Erau  oameni 
cari  prin  inteligenţa  lor  sclipitoare,  prin  stăruinţa  lor 
nedomolită,  în  căutarea  adevărului,  prin  patriotismul  lor 
entuziast  au  fost  binefăcătorii  ţării  şi  neamului  lor. 

Oameni  cari  au  strâns  nesfârşite  comori  de  ştiinţă 
şi  pe  care  ei  !e-au  lăsat  lumii  ca  moştenire. 

Dar!  fericirea,  armonizarea  discordiilor  din  sufletul 
omenesc,  satisfacerea  darurilor  inimii  omeneşti,  răspunsul 

la  nedumeririle  minţii  omeneşti,  unde,  unde  e  fericirea  pro¬ 
misă? 

In  fiecare  vieaţă  cetim  dezamăgirea,  cuvântul  fatal, 
«minciună» ! 

Strălucitele  descoperiri  în  domeniul  ştiinţii,  măreţele 
inducţiuni  în  lumea  gândirii  apreciate  de  câţiva,  nu  dau, 
ceeace  doreşte  aprins  orice  om:  fericirea! 

O  singură  excepţie  dela  această  regulă,  experienţa 
sfinţilor  care  făcând  parte  din  toate  clasele  sociale,  şi  repre¬ 
zentând  însăşi  natura  omenească  strigă  într’un  glas :  evrika ! 
Sunt  intelectuali  ca  Fer.  Augustin,  sau  oameni  simpli  ca  Fr. 
D’Assisi  şi  Sf.  Antonie.  Oameni  de  toate  temperamentele, 
rangurile,  stările,  ei,  proclamă  unanim,  că  independent  de 
împrejurările  vieţii  lor,  eî  au  găsit  în  practicarea  legilor 
sfinţeniei,  în  împlinirea  poruncilor  lui  Hristos,  ceeace 
li  s’a  făgăduit,  fericirea  şi  că  ei  au  adormit  spre  veci- 
nică  odihnă  cu  siguranţa  unei  fericiri  fără  de  sfârşit. 

Intorcându-ne  dela  mărturisirea  experienţei  indivi¬ 
duale  către  evidenţele  pe  care  ni  le  face  cunoscute  lumea 
cea  largă,  aflăm  că  cea  mai  mare  parte  din  fericirea  pre¬ 
zentă  sau  din  binele  de  care  se  bucură  omenirea,  sunt 
datorite  aceluiaşi  mare  legiuitor,  ale  cărui  legi  s’au  re¬ 
vărsat  ca  o  nesfârşită  binecuvântare  în  toată  lumea. 

*  * 

Era  pe  munte. 

Ucenicii  veniră  ia  El. 

li  învăţa  zicând: 

fericiţi. . . 

Scena  aceasta  ne  evoacâ  pe  cealaltă,  a  dării  legii 
celei  vechi. 

Atunci  muntele  era  învăluit  de  nori  şi  fulgerat  de 
trăsnete  —  ca  un  simbol  al  asprimilor  legii  vechi. 

Pe  colina  fericirilor  era  pace,  simplitate,  bucurie. 

Cea  dintâi  era  legea  poruncii  negative:  «să  «a». 

Cea  de  adoua,  a  făgăduinţa  pozitive:  Fericiţi. 

Fericirile  sunt  într’o  strictă  şi  necesară  legătură 
logică  —  în  cea  mai  simetrică  ordine. 

In  viaţa  oricărui  om  nu  pot  fi  decât  3  sisteme  de 
relaţiuni  —  cu  Dumnezeu,  cu  sine  însuşi  şi  cu  aproapele. 

Primele  3  fericiri  ne  dau  laturea  pasivă  a  datoriilor  noastre 
(şi  excluzând  pe  a  8  ca  nefiind  absolut  strictă  în  înlăn¬ 
ţuirea  celorlalte)  ele  corespund  celor  3  din  urmă,  care 
ne  dau  latura  activă  a  aceloraşi  datorii. 

Fericirea  centrală,  fericirea  4  a,  e  ca  o  balanţă  în 
scara  sfinţeniei  —  ca  un  fel  de  vârf  al  piramidei  da¬ 
toriei,  ale  cărei  laturi  corespund  ca  aspecte  negative  şi 
pozitive  celor  3  sisteme  de  relaţiuni  ale  vieţii;  şi  în 
acelaş  timp  rezultatul  celor  3  dintâi  este  cauza  celor  3 
din  urmă,  pe  când  pe  a  8  o  putem  privi,  —  nu  atât  ca 
o  lege  a  vieţii  spirituale  —  cât  ca  o  profeţire  a  rezul¬ 
tatului,  adică  a  credincioasei  împliniri  a  celor  7. 

După  Alfred  O.  Mortimer. 

(The  Laws  of  Happiness). 


Probleme  actuale 

Filosofia  în  liceu. 

Proiectul  de  lege  al  reorganizării  învăţământului  secundar 
este  gata.  El  a  fost  discutat  şi  în  presă  cu  interesul  ce-l  com¬ 
portă  o  asemenea  problemă.  Liceul  viitor  —  dacă  proiectul  va 
deveni  lege  —  va  fi  unic  şi  unitar :  va  avea  7  clase  intr’un 
singur  ciclu  (gimnaziul  se  desfiinţează).  Nu  va  avea  decât  o 
singură  secţie.  Materia  de  concentrare:  filosofia.  Reforma  în¬ 
văţământului  secundar  în  sensul  liceului  unic  a  fost,  şi  cu  drept 
cuvânt,  aspru  criticată.  întrucât  nu  toţi  sunt  în  stare  să  facă 
întreg  liceul.  Mulţi  se  opresc  —  din  diferite  pricini  —  la  ju¬ 
mătatea  drumului,  neavând  tot e şi  putinţa  —  prin  proiectata  îm¬ 
părţire  a  materiilor  de  învăţământ  —  să-şi  câştige  o  sumă  ro¬ 
tundă  de  cunoştinţe  elementare  de  cea  mai  incontestabilă  tre¬ 
buinţă.  Căci  istoria  şi  geografia  patriei  se  va  propune  numai 
în  clasele  din  urmă  ale  liceului.  La  o  asemenea  reformă  nu  ne 
obligă  nici  Liga  Naţiunilor!  Ea  e  păgubitoare  culturii  naţionale. 
Atunci  dece-o  facem? 

Proiectul  liceului  unitar  Insă  e  o  dovadă,  că  părinţii  noştri 
erau  oameni  cuminţi,  nu  sufereau  de  mania  specializării  din  leagăn. 
Revenirea  la  vechea  organizaţie  a  liceului  e  un  semn  bun.  Căci 
menirea  unei  şcoale  secundare  nu  e  să  facă  din  elevi  oameni 

cari  nu  cred  decât  in  filologie  clasică  sau  modernă,  sau  tn 
ştiinţele  fizico-chimice,  ci  să-i  înzestreze  cu  o  *sumă  de  cuno¬ 
ştinţe  elementare  din  toate  domeniile  vieţii  şi  să  le  zidească  o 
«elementară  dar  sănătoasă  concepţie  despre  viaţă  şi  despre  da¬ 
toriile  omului  faţă  de  această  viaţă. 

Ne-am  bucura,  in  deosebi  noi,  de  lărgirea  studiului  fi¬ 
losofiei,  dacă  nu  ar  trece  peste  limitele  îngăduite  In  liceu  de 
vârsta  elevilor  şi  de  primejdiile  ce  le  comportă  o  «anumită  fi¬ 
losofie*.  Rostul  filosofiei  este  să  înlesnească  omului  pătrunderea 
în  sensul  vieţii  şi  al  existenţei.  Are  multe  puncte  de  contact  cu 
religia.  Nu  are  însă  puterea  şi  stabilitatea  acesteia.  Nu  e  în 
stare  să  formeze  caractere.  Ea  operează  cu  silogismele  construite 
de  raţiunea  —  uneori  aşa  de  neputincioasă  —  a  omului.  Religia 
pune  în  acţiune  sufletul  întreg.  Simţirea  e  verificată  de  raţiune 
şi  întrupată  In  faptă.  Religia  e  viaţă  integrală.  Viaţa  marilor 
profeţi  se  acopere  cu  doctrina  lor.  Totdeauna!  Viaţa  filosofilor, 
numai  uneori  —  şi-aşa  de  incomplect!  Religia  operează  cu  pilda 
vieţii  eroilor  săi.  Filosofia  cu  abstracţii  cari  nu  obligă  în  chip 
categoric. 

lată  pentruce  morala  filosofică  nici  odată  nu  va  putea  lua 
locui  moralei  religioase. 

Când  «filosofia»  însemnează  căutarea  înţelepciunii  lui  Dum¬ 
nezeu  şi  plinirea  îndemnurilor  ei  —  este  o  folositoare  călăuză. 
Când  insă  ea  încearcă  să  opună  înţelepciunii  lui  Dumnezeu 
înţelepciunea  omului,  ea  nu  mai  este  decât  o  trambulină  de 
exaltare  a  neputinţelor  noastre  —  preludiul  reeditat  al  «căderii 
îngerilor». 

Ce  fel  de  fîlosofie  vor  face  profesorii  în  liceu?  Filosofia 
manualului  aprobat  de  Ministerul  Instrucţiei  —  ni  se  va  răspunde. 
Dar  manualul  ce  fel  de  filosofie  va  adopta?  A  dlui  ministru 
(oricine  ar  fi  el).  Dar  dl  ministru  ce  fel  de  filosofie  a  învăţat 
sau  şi-a  format?  Şi  întrebările  curg  fără  de  sfârşit...  Căci,  oricum, 
nu  este  indiferent  dacă  tineretul  nostru  va  fi  crescut  în  spiritul 
filosofiei  materialiste  —  oricât  de  modern  ar  fi  el  —  sau  al 
unei  filosofii  inspirate  de  idealismul  Evangheliei. 

Fără  îndoială,  propunerea  unei  anumite  doctrine  filosofice 
în  liceu  implică  o  îngrădire  a  libertăţii  raţiunii  elevului.  Cel 
puţin  în  aparenţă.  Dar  nu  se  poate  altfel.  Fiindcă  elevul  nu 
irebue  să  bată  câmpii  filosofând.  Nici  chiar  profesorul  nu.  Toate 
să  le  ispitească,  ce  este  bun  să  aleagă  —  cum  zice  si.  PaveL 

S’a  zis  de  curând  că  pedagogia  nu  trebue  să  vrea  nimic. 
Ea  are  să  înlesnească  desvoltarea  şi  activarea  însuşirilor  latente 
ale  elevului.  întrebăm,  cu  drept  cuvânt,  va  promova  pedagogia 
■  şi  desvoltarea  şi  activarea  însuşirilor  rele  ?  Fără  îndoială  nu.  Căci 
în  felul  acesta  pedagogia  ar  zidi  şi  caractere  neroniane,  de 
care  deocamdată  n’avem  nevoie. 

Aşa  şi  cu  filosofia.  Nu  ne  trebue  orice  filosofie,  orice 
concepţie  despre  viaţă,  ci  aceea  care  e  mai  potrivită  cu  sufletul 
omenesc  şi  mai  rodnică  în  viaţă:  filosofia  creştină. 

Intrat  odată  în  orbita  preocupărilor  filosofice  elevul  se 
va  frământa  şi  îşi  va  exprima  nedumeririle.  Profesorul  îl  va 
lămuri  —  filosofic,  dacă  e  cu  putinţă.  Dacă  nu,  ii  va  da  răspunsul 
credinţei,  care’n  orice  caz  e  mai  bun  decât  acela  care  se  exte¬ 
riorizează  în  ridicarea  umerilor  sau  al  negaţiei  izvorâte  din 
trufica  raţiunii  pure. 

In  orice  caz  lărgirea  studiului  filosofiei  în  liceu  presupune 
o  întreagă  armată  de  profesori  temeinic  pregătiţi  pentru  pre¬ 
darea  ei.  Cu  profesori  improvizaţi  elevii  se  vor  îndepărta  numai 
de  preocupările  filosofice. 

Şi  încă  ceva:  Biserica  e  datoare  să-şi  sporească  armata  de 
profesori-apologeţi.  Asta  pentru  orice  eventualitate. 

Prof.  N.  Colan. 


MIŞCAREA  LITERARA. 

Dr.  Edmand  Jehle:  Katechesen  ftir  tlîe  Oberstufe,  I. 
Glaubenslehre.  Editura  Herder  &  Co.  Freiburg  im  Bresgau, 
1926,  pg.  194,  legată  4  Mărci. 

Cartea  aceasta  a  dlui  Dr.  Jehle  vine  să  întregiască  un  şir 
întreg  de  lucrări  practice  in  domeniul  învăţământului  religios 
din  şcoala  secundară,  şir,  care  se  va  continua,  şi  cuprinde  49 
schiţe  desvoltate  de  lecţiuni  practice  din  catehismul  catolic,  în 
laturea  referitoare  la  credinţă.  Frământările  pedagogiei  mo¬ 
derne  cu  principiile  şcoalei  muncii,  cum  o  numesc  cu  predi¬ 
lecţie  germanii,  active,  cum  ii  zice  cei  mai  mulţi  —  mai  corect : 
activiste  —  se  abat  cum  se  vede,  şi  încă  în  înţelesul  lor  corec. 
şi  asupra  învăţământului  religios  catolic.  Catehesele  dlui  Dr. 
Jehle  sunt  lucrate  pe  baza  principiilor  fundamentale  ale  acestei 
şcoale,  deci  punând  pe  elevi  la  activitate  spirituală  proprie  şi 
spontană  —  nu  la  rindea!  —  dându-se  din  partea  profesorului 
numai  îndrumarea  la  ceeace  întrece  puterile  elevului.  Are  în 
vedere  elevii  cari  ar  corăspunde  după  sistemul  nostru  de  şcoală 


revista  teologică 


37 


celor  din  clasele  de  liceu  dela  1 — 4,  şi  nu  pe  cei  selecţionaţi 
•ca  cei  mai  buni. 

Un  merit  deosebit  al  acestor  catehese  e,  că  se  bazează 
nu  pe  catehism,  deci  pe  o  memorizare  seacă  al  lui,  ci  pe  cu¬ 
noştinţele  anterioare  ale  elevului,  câştigate  ia  celelalte  materii 
de  religie,  foloseşte  cu  dibăcie  momente  din  viaţa  de  toate  zi¬ 
lele,  din  cult,  şi  rugăciunile  uzitate,  şi  dă  o  deosebită  impor¬ 
tanţă  alcătuirii  de  rugăciuni  libere  din  partea  elevilor,  ţântind 
să  desvoalte  armonic  şi  inteligenţa  şi  sentimentul  şi  voinţa  de 
făptuire  creştinească.  Sunt  lucrate  deci  în  spiritul,  în  care  l-au 
îndrumat  şi-l  practică  învăţământul  nostru  catihetic  o  seamă  din 
profesorii  noştri  de  religie  mai  tineri,  şi  nu  înţelesul  greşit  ai 
şcoalei  din  Bremen,  cum  au  Încercat  alţii  să-l  îndrume. 

Lecţiile  sunt  lucrate  ca  formă:  desvoltător,  ţinând  seamă 

şi  de  tradiţionalul  mers  psihologic  numit  al  treptelor  formale. 

Pentru  ceice  se  interesează  de  literatura  practică  catihetică  şi 

caută  să  se  perfecţioneze  in  arta  predării  cu  succes,  alăturea 

de  lecţiile  mai  greoiu  lucrate  ale  lui  Staude,  se  cuvine  să  dea 

Ioc  de  frunte  cateheselor  dlui  Dr.  Jehle.  Cartea  le  va  aduce 

un  real  folos.  O.  M. 

* 

Das  Himmelreich  auf  Erden  (împărăţia  ceriurilor  pe  pă¬ 
mânt)  von  h.  Mohr.  Herder  &  Freiburg  i.  Br.  1926.  Pag.  252. 

Titlul  acestei  cărţi  formulează  însăşi  esenţa  idealului  etic, 
creştin.  Căci  rostul  vieţuirii  noastre  este  să  realizăm,  în  mar¬ 
ginile  posibilităţilor  legate  de  exitenţa  noastră  terestră  împă¬ 
răţia  lui  Dumnezeu  pe  pământ.  Fireşte,  este  un  ideal,  a  cărui 
înfăptuire  desăvârşită  trece  în  domeniul  vieţii  de  dincolo.  To¬ 
tuşi,  prin  strădanii  inspirate  de  cuvântul  lui  Dumnezeu  omul 
poate  smulge  veciniciei  clipe  de  fericire  şi  in  viaţa  aceasta. 
Căci  împărăţia  lui  Dumnezeu  o  «răpesc  silitorii».  Adâncirea  cu¬ 
vintelor  din  Sf.  Scriptură  prilejeşte  omului  asemenea  clipe.  Ba 
mai  mult:  ea  zămisleşte  in  sufletul  omenesc  gânduri  şi  simţiri 
cari  sunt  în  stare  să  croiască  însuşi  stilul  unei  adevărate  vieţi. 

(n  slujba  acestui  ideal  e  pusă  şi  cartea  de  care  ne  ocupăm. 
Ea  cuprinde  meditaţii  scurte  pentru  fiecare  Duminecă  'a  anului 
liturgic  (din  Biserica  occidentală).  Nota  caracteristică  a  acestor 
meditaţii  e  simplitatea  şi  sinceritatea.  La  temelia  fiecăreia  e  un 
text  biblic.  Pilduirile  din  viaţa  concretă  împrumută  stilului  o  re¬ 
marcabilă  plasticitate.  Tocmai  de  aceea,  cartea  se  ceteşte  uşor  şi 
xu  folos. 

* 

Naturwlssenschaft,  Weltanschanung,  Religion  (Ştiinţele 
Tiaturale,  Concepţia  despre  lume,  Religia)  Bausteine  fur  eine 
natiirliche  Grundlegung  des  Gottesgiaubens),  von  D.  Dr  med. 
Dr.phil.  lohannes  Kelneke ,  2  und  8  Aufl.  Freiburg  im  Br.  Herder, 
1925.  Pag.  180. 

In  lumea  ştienţifică  Reincke  e  un  nume  cunoscut.  Terenul 
său  de  predilecţie  e  al  ştiinţelor  naturale.  In  acest  domeniu  a 
dat  o  serie  Întreagă  de  lucrări  valoroase.  Totuşi  d-sa  n’a  rămas 
străin  nici  de  preocupările  filosofice. 

Teza  centrală  a  lucrării  sale  cu  titlul  de  mai  sus  este  elu¬ 
cidarea  celor  trei  noţiuni:  ştiinţă,  filosofie,  religie,  limitarea  do¬ 
meniului  lor  şi  precizarea  raportului  dintre  ele. 

Este  ştiinţa  potrivnică  religiei?  Putemu-ne  zidi  o  adevărată 
concepţie  despre  viaţă,  fără  sugestiile  religiei?  La  aceste  între¬ 
bări  autorul  răspunde  cu  un  categoric  nu.  Minunata  ordine  a 
cosmosului  duce  in  chip  logic  la  jdeia  unei  fiinţe  creatoare  şi 
cârmuitoare,  mai  pe  sus  de  fire.  De  bună  seamă  existenţa  lui 
Dumnezeu  nu  se  poate  *  dovedii  matematic.  Ei  nici  nu  este 
o  existenţă  concretă,  accesibilă  experienţei  externe.  Alta  este 
metoda  celuice  caută  pe  Dumnezeu.  II  văd  numai  «cei  curaţi 
cu  inima».  Dar  altă  metodă  nu  Însemnează  lipsă  de  metodă. 
Domeniul  realităţilor  spirituale  e  domeniul  intuiţiei  interne. 

Ştiinţa  şi  religia  sunt  două  puteri,  nu  opuse,  ci  coordonate. 
Ele  se  sprijinesc  reciproc.  Şi  numai  colaborarea  lor  frăţească 
poate  zidi  o  cultură  adevărată.  E  concluzia  la  care  au  ajuns 
cei  mai  străluciţi  reprezentanţi  ai  ştiinţei.  A  opune  ştiinţa,  reli¬ 
giei  —  Însemnează  a  na  şti  ce  este  nici  una  nici  alta. 

Cartea  Iui  Reincke,  este  o  remarcabilă  contribuţie  la  elu¬ 
cidarea  unei  probleme  pe  care  diletantismul  unor  pseudo-filo- 
sofi  o  ţin  vecinie  la  suprafaţă.  E  un  schelet  de  apologetică 

creştină.  Prof.  N.  Colan. 

* 

P.  S.  Episcop  Roman  R.  Ciorogariu  —  Zile  trăite.  Edit. 
autorului.  Preţul  350  Lei. 

Un  volum  de  528  de  pagini  frumos  tipărite  în  teascurile 
tinerei  tipografii  diecezane,  cu  o  copertă  care,  Înainte  de  a 
deschide  cartea,  ţi-o  face  simpatică,  atrăgătoare,  interesantă. 

Intr’un  medalion,  o  bisericuţă  de  lemn,  smerită  de  vremi, 
pitită  la  o  margine  de  livadă;  pe  lângă  ea  cruci  strâmbate  de 
vijelii,  străjuind  morminte  uitate,  năpădite  de  iarbă.  Dar  crucea 
de  pe  turlă  străpunge  viu  văzduhul  inourat  şi  cerul  la  vederea 
ei  pare  a  se  însenina,  norii  aleargă  In  zare  speriaţi.  Poate 
icoana  e  prinsă  in  ceasul  revărsatului  de  zori  sau  al  amurgului; 
ambele  interpretări  pot  fi  probabile  şi  tot  atât  de  acceptabile. 
Stăruesc  in  fixarea  impresiei  pe  care  mi-o  face  bisericuţa  în¬ 
văpăiată  de  pe  copertă,  pentrucă  ea  ar  pu'ea  fi  interpretată 
eronat  ca  o  sinteză  plastică  a  acestei  splendide  autobiografii 
viădiceşti  atât  de  minunat  numite:  «Zile  trăite»... 

lniradevâr  potecile  bisericilor  ortodoxe  din  Ardealul  mu¬ 
cenic  de  ieri,  au  fost  poteci  tăinuite,  pe  care  sufletele  se  stre¬ 
curau  sfioase  să-şi  spuie  in  rugi  fierbinţi  durerea  care  le  mi¬ 
stuia  in  adânc.  Orice  avânt  trebuia  mârgenit  în  exploziunile. 

Iui  şi  cuminţit  cât  mai  repede.  Şi  ce  înfiorătoare  este  sufe¬ 
rinţa  avânturilor  înăbuşite!...  In  bisericuţa  de  femn  însă  au 
luminat  sufletele  de  aur  ale  păstorilor  cucernici  şi  înţelepţi  ai 
neamului  nostru.  Autorul  cărţii  de  faţă  este  unul  dintre  aceştia. 
Căci  sufietul  care  trăieşte,  care  svâcneşte  în  ritm  eroic  în  aceste 
pagini  trăite  nu  pare  a  fi  putut  fi  potolit  şi  redus  la  tăcere  de 
porunca  prudenţii  şi  a  instinctului  de  conservare. 

Vlădica  Roman  a  fost  un  luptător  în  rândul  întâiu,  pe 
faţă;  un  luptător  clasic;  un  luptător  care  şi-a  văzut  implinit 
visul  izbânzii. 

Însemnările  acestei  cărţi  sunt  grele  de  gând  şi  de  reali¬ 
tate,  sunt  încărcate  de  entuziasm  şi  de  vis,  sunt  străluminate 
de  profetice  revelaţii  şi  intuiţii  din  care  generaţia  de  azi  şi  de 
mâine  poate  învăţa  atât  cât  se  poate  învăţa  din  viaţa  unui  om 
înţelept,  care  nu  şi-a  înstrăinat  sufletul  nici  de  iubirea  neamului 
său,  nici  de  iubirea  lui  Dumnezeu. 

Istoria  vremurilor  de  ieri  şi  de  azi,  care  se  va  scrie  mâine, 
nu  va  putea  trece  peste  «documentele»  generos  puse  la  înde¬ 
mână  de  vrednicul  vlădică  pe  care  nici  o  durere  nu  l-a  cruţat 
în  eroica  Sa  viaţă.  De  aceea,  pare,  că  nimeni  nu  are  mai  mult 
dreptul  la  bucuriile  isbânzii  ca  dânsul.  Cartea  însăşi,  e  un  rod 
al  acestor  bucurii  sufleteşti  şi  un  document  clasic  al  abnega¬ 
ţiei  şi  idealismului  creştin  şi  românesc. 

Bisericuţa  de  flacără  este  simbolul  smereniei  creştine,  sim¬ 
bolul  solidarităţii  noastre  spirituale  cu  morţii,  simbolul  biruinţii 
noastre  naţionale.  In  ea  a  învăţat  să-şi  iubească  neamul  Pă¬ 
rintele  Ciorogariu,  de  aceea  o  şi  păstoreşte  azi  cu  atâta  osârdie. 

In  biruinţa  luminilor  ei  neînserate  in  sufletul  românesc 
sunt  cuprinse  şi  toate  biruinţele  culturii  şi  politice  i  noastre  na¬ 
ţionale.  Cerul  se  limpezeşte,  crucea  noastră  sfântă  străluceşte 
in  soare,  arătând  lumii  drumul  spre  Dumnezeu . 

Uitasem  să  spun  un  cuvânt  despre  troiţele  şi  crâmpeiele 
de  ornamentaţie  naţională,  care  împodobesc  ca  pe  o  evanghelie 
veche  cartea  P.  S.  Ciorogariu  şi  care  sunt  ele  înşile  un  episod 
autobiografic  admirabil  încadrat  şi  în  viaţa  P.  S.  şi  în  eco¬ 
nomia  tehnică  a  cărţii.  Prof.  Dr.  Gr.  Cr. 

* 

Cetiri  şi  tâlcuirl  din  Biblie  —  Pr.  losit  Trita.  Editura 
autorului.  Preţ  de  evanghelizare  35  Lei 

Părintele  Trifa  este  unul  din  cei  mai  populari  tâlcuitori  ai 
Sf.  Scripturi  la  noi.  Sf.  Sa  s’a  format  întrio  şcoa'ă  minunată: 
aceea  a  Sf.  Scripturi  înseşi.  Cea  mai  sigură  interpretare  a  bi¬ 
bliei  e  aceea  care  se  foloseşte  în  primul  rând  de  biblie.  —  Şi 
Păr.  Trifa  mânueşte  acest  comentar  infalibil  cu  o  rară  compe¬ 
tenţă.  Nu  se  dispensează  Insă  de  materialul  etic  intuitiv  pe  care 
îl  oferă  istorioarele  pe  care  le  culege  cu  hărnicie  şi  le  aplică 
cu  un  deosebit  talent  textului  pe  care-1  tâlcueşte. 

Epuizarea  rapidă  a  lucrărilor  Păr.  Trifa  e  o  dovadă  cât 
de  mult  sunt  ele  gustate  de  cetitori.  (Calendarul  numai  întrio 
lună  a  atins  un  tiraj  de  peste  15,000  exemplare). 

* 

*  % 

însemnările  din  pelerinajul  făcut  Ia  Sfintele  locuri,  în  anul 
1925  au  fost  strânse  în  volumul  care  a  ieşit  de  curând  de  sub 
tipar,  sunt  şi  o  lectură  pioasă,  dar  şi  informativă,  de  oarece 
autorul  îşi  încadrează  edificatoarele  meditaţiuni  religioase  în 
date  istorice,  geografice  şi  arheologice  de  foarte  mare  impor¬ 
tanţă  pentru  urmărirea  şi  înţelegerea  exactă  a  unei  lucrări  care 
are  şi  un  caracter  descriptiv. 

* 

*  * 

■Părintele  Triîa  nu  este  numai  un  scriitor  misionar  ci  şi 
un  organizator  misionar.  Sf.  Sa  este  comandantul  unei  «oştiri» 
puse  în  slujba  Domnului  şi  care  are  un  efectiv  de  peste  2000 
de  ostaşi.  Ofensiva  cea  mai  puternică  pe  care  e  chemată  s’o 
ia  cOastea  Domnului»  este  deocamdată  aceea  împotriva  be¬ 
ţiei  şi  a  sudaimelor. 

O  carte  de  propagandă  în  favoarea  acestei  ostăşii  a  fost 
scrisă  de  Sf.  Sa  acum  de  curând.  Ea  poartă  numele  «Intraţi 
în  Oastea  Domnului»  şi  este  un  minunat  îndreptar  misionar 
pentru  zilele  noastre. 

Toate  aceste  cărţi  ale  Păr.  Trifa  adăugate  Ia  cele  mai 
înainte  apărute,  pot  fi  nepreţuite  unelte  de  lucru  in  mâna  preo- 
ţimii  noastre. 

* 

„Veghează"  l...  Cuvinte  creştineşti  către  tineret  de  Ion 
Dăncită,  protoenu  militar.  Editura  autorului.  Preţul  60  Lei. 

Volumul  harnicului  duhovnic  şi  dascăl  al  Şcoalei  militare 
Infanterie  din  Sibiu,  cuprinde  24  de  predici  adresate  tinere¬ 
tului.  Sunt  cele  dintâi  predici  pentru  tineret  apărute  la  noi. 
Meritul  lor  este  dublu:  1.  deschid  drum  într'un  câmp  nelucrat 
suficient  duhovniceşte ;  2.  sunt  bine  gândite  şi  limpede  lă¬ 
murite  prin  graiu.  Alte  confesiuni  au  o  vastă  literatură  omiletică 
nu  numai  pentru  adolescenţi  dar  şi  pentru  copii. 

Părintele  Dăncilă  trage  o  brazdă  adâncă  intr’un  ogor  care 
făgădueşte  a  fi  foarte  rodnic  dacă  ia  brazda  tăiată  sigur  de  Sf. 
Sa  ar  adăuga  altele  tot  aşa  de  adânci  şi  de  sigure  ceice  înţeleg 
că  fără  un  tineret  viguros  creştin  nădejdile  apostolatului 
lor  sunt  himerice. 

«Veghează»!..  Nu  sună  ca  un  cuvânt  de  ordine,  ca  o  pa¬ 
rolă  pentru  ostaşii  creştini  ? 

Anunţând  apariţia  volumului  de  mai  sus  nu  ştim  cum  să-l 
recomandăm  mai  călduros  atât  tineretului  cât  şi  celor  ce  sunt 
chemaţi  să  i  fie  dascăli  şi  duhovnici.  Dr,  Gr.  Cristescu. 


REVISTA  TEOLOGICA  41 


V.  Loithiţa :  Chiliasmut  (Milenar ismul).  Expunere  cri¬ 
tică  şi  dogmatică.  Cernăuţi,  1926.  (Reproducere- din  «Candela», 
Octomvrie— Noemvrie  1926). 

Azi,  când  o  mulţime  de  secte  de  origine  protestantă  ne 
asaltează  cu  rătăcirile  lor  —  printre  cari  ocupă  o  parte  princi¬ 
pală  şi  chiltasmui,  —  studiul  profesorului  de  Teologie  dogma¬ 
tică  dela  Facultatea  de  Teologie  din  Cernăuţi,  ne  vine  ca  o 
importantă  şi  indispensabilă  armă  in  lupta  pentru  apărarea  cre¬ 
dinţa  strămoşeşti. 

Se  scrisese  până  acum  asupra  tuturor  celorlalte  puncte 
atacate  de  sectari.  Rămânea  chestiunea  extrem  de  delicată  a 
chiliasmului,  cu  atât  mai  delicată,  cu  cât  se  sprijine  permanent 
pe  pericopa  cuprinsă  in  cap.  20  al  Apocalipsei  lui  loan,  unde 
se  pare  că  în  adevăr  se  propune  învăţătura  despre  împărăţia 
pământească  de  o  mie  de  ani  înaintea  judecăţii  din  urmă. 

Studiul  prezent  era  dar  aşteptai.  Trebuia  să  ne  lămu¬ 
rească  cineva  mulţumitor  şi  documentat  Înţelesul  acelei  pericope 
şi  deodată  cu  aceasta  să  ne  pregătească  un  răspuns  temeinic 
rătăcirii  chiliaste. 

Cuprinsul  studiului  are  două  părţi :  l-a  tratează  în  două 
subdiviziuni:  originea,  fiinţa  şi  istoria  chilialsmului,  iar  a  N-a 
deasemenea  în  două  subdiviziuni:  critica  dogmatică  a  chilias¬ 
mului  vulgar  (eretic)  şi  spiritual  (creştin). 

Remarc  din  cuprinsul  lucrării  ca  pe  o  lămurire  extrem  de 
folositoare,  exegeza  pericopei  din  c.  20  al  Apocalipsei,  exegeză 
făcută  după  Augustin,  dar  până  acum  foarte  puţin  cunoscută 
celor  cari  n’au  avut  ocazia  să  aprofundeze  serios  literatura 
patristică. 

«îngerul  pogorât  din  ceriu,  având  cheile  iadului  (v.  1) 
este  îngerul  alianţei,  Domnul  nostru  Jsus  Hristos,  care  vine  să 
zdrobească  pe  diavol.  Expresiunea  «a-1  lega  pe  diavolul  şi  a  l 
pune  în  închisoare»  (v.  2  şi  3)  înseamnă  că  Domnul  prin  pre¬ 
dica  sa,  prin  vindecarea  Indrâciţiior,  îndeosebi  prin  moartea  sa 
pe  cruce  a  alungat  pe  demoni,  a  ie  gat  pe  cel  tare  adecă 
<(pe  diavol),  şi  a  desarmat  începătoriile  şi  puterile  iadului... 
In  biserică:  împărăţia  visibil- spirituală,  tronează  Hristos  cu  sfinţii 
şi  îngerii  săi.  Împărăţia  de  o  mie  de  ani  a  lui  Hristos  este 
lăţirea  şi  dominaţia  bisericii  sale  pe  pământ,  şi  preamărirea 
sfinţilor  şi  martirilor  bisericii  în  ceriu  este  timpul  cuprins  între 
începutul  domniei  harului  pe  pământ  până  la  sfârşitul  lumii,  până 
la  venirea  lui  Antichrist  şi  a  lui  Hristos,  cuprinzând  toate  nea¬ 
murile,  căci  o  mie  de  neamuri,  înseamnă  toate  neamurile  ome¬ 
neşti  până  la  sfârşitul  lumii.  învierea  întâi  este  învierea  oame¬ 
nilor  in  creştinism,  învierea  spirituală  a  celor  ce  au  crezut  în 
Hristos,  sau  învierea  din  moartea  spirituală  la  viaţă  spirituală 
adecă  ia  viaţă  sfântă,  prin  care  se  asigură  viaţa  sau  fericirea  de 

veci,  care  începe  cu  întoarcerea,  îndreptarea  (mântuirea-sfin- 
ţirea)  şi  regenerarea  omului,  şi  se  termină  cu  timpul,  când  su¬ 
fletele  creştinilor  adevăraţi  trec  din  viaţa  prezentă  la  adevărata 
viaţă  cu  Hristos,  la  continuarea  vieţii  spirituale  a  drepţilor  în 
ceriu,  cari,  dupăcum  ştim,  participă  la  împărăţia  cea  cerească 
a  lui  Hristos. 

Şi  dacă  de  această  «întâie  înviere»  nu  se  împărtăşesc  toţi 
cei  adormiţi,  aceasta  nu  vrea  să  zică  altceva,  decât  câ  petre¬ 
cerea  păcătoşilor  trecuţi  din  această  viaţă  în  locul  chinurilor  şi 
suferinţelor,  tocmai  nu  se  poate  concepe  in  sens  adevărat  ca 
viaţă,  şi  prin  urmare  şi  moartea  lor  cea  fizică  nu  «e  poate 
considera  ca  o  înviere  spre  viaţă,  ci,  dimpotrivă,  ca  o  condam¬ 
nare  la  moarte  in  înţeles  mai  înalt.  Deslegarea  diavolului  şi 
încuviinţarea  ce  i  se  dă  ca  să  amăgească  popoarele  puţin  timp 
(v.  7 — 8),  înseamnă  arătarea  iui  Antichrist  pe  pământ  cu  puţin 
timp  înainte  de  sfârşitul  lumii. 

...împărăţia  cea  de  o  mie  de  ani  împreună  cu  Hristos  nu 
poate  fi  decât  puterea  sufletelor  şi  sfinţilor  repausaţi  împreună 
cu  Hristos  în  ceriu  până  la  învierea  trupurilor,  iară  învierea 
a  doua  nu  poate  fi  decât  învierea  comună,  universală  a  tru¬ 
purilor  tuturor  morţilor,  atât  a  celor  sfinţi,  cât  şi  a  celor  păcă¬ 
toşi,  pentru  răsplata  cea  de  după  judecata  universală». 

Acesta-i  înţelesul  pericopei  în  chestiune.  El  se  razimă  pe 
învăţătura  cuprinsă  în  Sf.  Scriptură  şi  in  sf.  tradiţiune. 

Dupăce  combate  rătăcirea  chiliastă  cu  multe  citate  din 
Testamentul  Nou  şi  din  literatura  patristică,  dl  profesor  Loi- 
chiţă  încheie: 

«Concluzia  limpede  şi  întemeiată  ce  se  desprinde  din  stu¬ 
diul  nostru  critic :  chiliasmul  nu-şi  poate  fixa  rădăcina  nici  in 
Sf.  Scriptură,  nici  în  sf.  tradiţiune». 

Şi  cu  drept  cuvânt  aşa  este.  d.  stăniloaie. 

* 

„Activitatea  pastorala  a  preotului"  de  Pr.  D.  Voniga. 
Editura  Tipografiei  şi  Librăriei  Diecezane  din  Arad.  Preţul  L  40. 

Dacă  autorul  acestei  lucrări  ni-ar  fi  necunoscut,  valoarea 
ei  ar  fi  în  deajuns  garantată  prin  faptul,  că  apare  cu  binecu¬ 
vântarea  Sf.  Sinod  şi  a  P.  S.  Sate  Episcop  Grigorie  al  Aradului. . 

Când  însă  autorul  cărţii  este  unul  dintre  cei  mai  activi  şi 
mai  binereputaţi  autori  în  domeniul  literaturei  pastorale,  nu 
mai  e  nevoe  să-i  facem  nici  o  apreciere. 

Spre  orientarea  venerabilei  noastre  preoţimi  însă,  vom 
reliefa  dispoziţia  lucrării  şi  materia  ce  ni-o  propune,  într’un 
limbaj  fluent  şi  uşor,  şi  cu  o  bogăţie  de  experienţă  din  dome¬ 
niul  activităţii  pastorale  şi  sociale  a  preotului. 

In  partea  l-a  autorul  face  pastoraţia  la  Indivizi  şi  la  toate 
ocaziile  din  viaţa  religioasă  şi  bisericească  a  credincioşilor.  În¬ 
drumările,  întemeiate  pe  o  bogată  practică  şi  pe  o  lungă  ex¬ 
perienţă  pastorală,  le  face  mai  accesibile  prin  prezentarea  unor 
modele  de  alocuţii  potrivite  pentru  cazurile  anumite. 

In  partea  a  (I  a  ni  se  arată  pastoraţia  socială  a  preotului 
cu  un  aparat  indemânatic,  care  ridică  valoarea  practică  a  acestei 
lucrări. 

O  pot  ceti  cu  mult  folos  chiar  şi  preoţii  cu  mai  mulţi 
ani  de  pastoraţie.  Pentru  cei  tineri  însă  este  un  povâţuitor  in¬ 
dispensabil. 

Pentru  o  mai  amănunţită  informare  dăm  mai  jos  cuprinsul 
acestei  valoroase  cărţi : 

/.  Pastoraţia  individuală:  a)  Vizitele  pastorale;  b)  Cer¬ 
cetarea  bolnavilor;  c)  Vizitele  pastorale  in  şcoală;  d)  Preotul  tn 
contact  pastoral  cu  autorităţile ;  e)  Preotul  in  contact  pastoral 
cu  credincioşii;  f)  Pastoraţia  cu  prilejul  sfinţirilor;  g)  La  alte 
ocaziuni. 

II.  Pastoraţia  socială:  Cercuri  pentru  propagandă  relig. 
mor.  Cercuri  misionare.  Corporaţiuni,  societăţi,  reuniuni.  Ca¬ 
sele  naţionale  (culturale).  Preotul  In  viaţa  politică. 


CRONICĂ. 

INTERNĂ. 

Principele  Basarab  Br&ncoveanu  şi  reclădirea  Sf.  Mă¬ 
năstiri  dela  Sâmbătă  de  sus  Apelul  călduros  adresat  de  I. 
P.  S.  Mitropolit  Nicolae  pentru  strângerea  de  danii  din  cari  se 
va  ridica  din  nou  gloriosul  aşezământ  religios  brâncovenesc 
dela  Sâmbăta  de  sus,  a  fost  primit  cu  cele  mai  frumoase  simţiri 
de  toată  suflarea  înţelegătoare  din  cuprinsul  ţării.  Dovada  cea 
mai  bună  ă  acestui  fapt  este  că  clerul  şi  poporul  se  întrec  în 
jertfelnicie  pentru  rezidirea  sfântului  locaş  —  surpat  de  vrăş¬ 
maşii  legii  strămoşeşti  şi  ai  neamului.  In  mai  puţin  de  o  tună 
de  zile  s’au  adunat  peste  600,000  de  lei.  Şi  jertfele  «dătătorilor 
de  bună  voie>  continuă  să  se  arete. 

Acela  care  intre  cei  dintâi  a  înţeles  semnificaţia  şi  rostul 
rezidirii  piosului  aşezământ  brâncovenesc,  este  însuşi  dl  Basarab 
Brâncoveanu,  vlăstar  al  glorioasei  familii  de  voevozii  —  ctitori 
de  sfinte  lăcaşuri. 

Primind  o  listă  de  colectă  dela  I.  P.  S.  Mitropolitul  Nicolae, 
D  sa  răspunde  printr’o  scrisoare  al  cărui  cuprins  este  o  eloc¬ 
ventă  dovadă,  că  în  sufletul  principilor  arde  încă  viu  credinţa 
şi  dragostea  pentru  «bunapodoabă»  a  casei  iui  Dumnezeu. 

Pentru  frumuseţea  gândurilor  şi  simţirilor  cari  împodobesc 
această  scrisoare  —  o  reproducem  în  întregime,  ca  pe  un  preţios 
document  al  vremii: 

c înalt  Prea  Sfinţite! 

Intorcându-mă  dela  Cezieni  unde  am  petrecut  sfintele  săr¬ 
bători  cu  familia  mea,  primesc  înălţătoarea  şi  prea  frumoasa 
scrisoare  pe  care  înalt  Prea  Sfinţia  Voastră  a-ţi  binevoit  să  mi-o 
adresaţi,  însoţită  de  documentele  privitoare  la  opera  măreaţă 
pe  care  o  proectaţi,  de  a  reclădi  Biserica,  precum  şi  Mănăstirea, 
Înfiinţată  de  Constantin  Brâncoveanu  Ia  Sâmbăta  de  sus,  spre 
a  face  din  ele  un  sfânt  locaş  de  înaltă  cultură  umană  şi  creştină. 

Ideea  aşa  de  frumoasă,  născută  din  cugetările  înalt  Prea 
Sfinţiei  Voastre  şi  chemată  să  dea  poporului  nostru  roade  aşa 
de  binefăcătoare,  îmi  umple  inima  de  bucurie,  şi  va  fi  pentru 
mine  o  dulce  misiune  de  a  da  operei  întreprinse  de  înalt  Prea 
Sfinţia  Voastră  întregul  meu  concurs  moral  şi  material. 

Mai  mult  ca  oricând,  după  reîntregirea  neamului  românesc 
şi  după  ce  s’au  dăruit  poporului  nostru  drepturile  cetăţeneşti 
cele  mai  largi,  prin  care  i  se  încredinţează  lui  destinele  unui 
neam  astăzi  liber  şi  de  sine  stătător,  după  atâtea  veacuri  pe¬ 
trecute  în  durerile  iobăgiei,  se  impune  datoria  de  a  Jumina 
spiritele  prin  cultură  şi  de  a  înălţa  sufletele  ridicându-le  până 
la  sferele  superioare  unde  străluceşte  sfânta  morală  creştină 
propovăduită  pentru  mântuirea  omenirii  de  Domnul  nostru  Isus 
Hristos. 

Mă  voiu  ocupa  fără  întârziere  cu  adunarea  subscrierilor, 
şi  nu  mă  îndoesc  că,  fiind  dată  însemnătatea  operei  al  cărei 
Iniţiator  înalt  Prea  Sfinţia  Voastră  sânteţi,  rezultatul  demersu¬ 
rilor  mele  va  fi  pe  deplin  satisfăcător. 

Personal  mă  voi  înscrie  în  capul  listei,  pe  care  mi-o  în 
credinţaţi,  cu  suma  de  Lei  100,000. 

Nu  vreau  să  închei  această  scrisoare  fără  a  mulţumi  înalt 
Prea  Sfinţiei  Voastre,  în  numele  meu  şi  al  întregii  mele  Fa¬ 
milii,  pentru  preţioasele  urări  ce  binevoiţi  a-mi  le  face  cu  pri¬ 
lejul  sfintelor  sărbători,  şi  rog  pe  Înalt  Prea  Sfinţia  Voastră  să 
primiţi  expresiunea  sentimentelor  mele  cete  mai  respectuoase 
şi  cele  mai  devotate.  (ss)  Basarab  Brâncoveanu. 

* 

Cinci  ani  de  apostolat  creştin.  «Lumina  Satelor»,  minu¬ 
nata  gazetă  poporală,  întemeiată  din  iniţiativa  I.  P.  S.  Mitropolit 
Nicolae  şi  scrisă  în  duh  religios  de  harnicul  părinte  losif  Trtta 
a  împlinit  cinci  ani  de  rodnic  apostolat.  E  un  iubileu,  pe  care 
cronicarul  conştienţios,  In  stare  să  judece  faptele  nu  după  sgo- 
motul  ce-1  fac,  ci  după  rodnicia  lor,  va  trebui  să-l  taie  la  răboj. 
Căci  ceeace  a  realizat  păr,  I.  Trifa  prin  scrisul  său  înţelept  şi 

iscusit  este  —  fără  exagerare  —  o  adevărată  şcoală  a  poporului. 
Şi  această  şcoală  este  cu  atât  mai  ziditoare  de  suflete,  cu  cât 
învăţătorul  inspirator  al  ei  a  fost  şi  este  Mântuitorul  nostru  Isus 
Hristos,  iar  «materia  de  învăţământ»  —  Evanghelia  Lui  cea 
sfântă.  Tot  ce  s’a  scris  in  această  gazetă,  a  fost  străbătut  de 
duhul  Evangheliei.  Oe  aceea  s’au  şi  alipit  de  ea  cu  atâta  dra¬ 
goste  toţi  cei  însetoşaţi  de  Dumnezeu  şi  de  cuvântul  Lui. 

Dar  în  acest  scurt  răstimp  de  5  ani  părintele  Trifa  a  or¬ 
ganizat  şi  o  instituţie  dintre  cele  mai  folositoare :  e  Oastea  lui 
Isus,  ai  cărei  ostaşi  se  obligă  prin  jurământ  să  se  ferească  de 
patimi  (în  deosebi  de  popularele  patimi  ale  sudalmei  şi  beţiei) 
şi  să  trăiască  după  învăţăturile  Evangheliei. 

Oricât  de  bizară  i-ar  părea  cuiva  această  organizaţie,  ea 
este  creştină  prin  escelenţă.  Căci  pentru  slăvitul  apostol  Pavei 
fiecare  creştin  trebuie  să  fie  un  ostaş  al  lui  Hristos.  De  aceea 
i-a  şi  scris  iubitului  şi  strădalnicului  său  ucenic  frumoasele  cu¬ 
vinte  de  îndemn:  «Iar  tu  te  luptă  şi  sufere  ca  un  bun  ostaş  al 
lui  «Hristos». 

Dar  părintele  Trifa  a  mai  făcut  un  lucru  bun:  şi-a  adunat 
pârga  gândurilor  sale,  risipite  pe  paginile  «Luminii  Satelor»  din 
cei  cinci  ani  împliniţi,  in  12  cărţi.  Oricine  va  ispiti  paginile 
acestor  cărţi,  va  găsi  în  ele  o  sănătoasă  hrană  sufletească  Orice 
bun  creştin  —  şi  în  primul  rând,  fireşte,  orice  bun  preot  —  e 
obligat  moraliceşte  să  uşureze  cât  mai  largă  răspândire  gazetei 
«Lumina  Sate  or»  şi  a  cărţilor  din  care  părintele  Trifa  şi-a  îm¬ 
pletit  cea  mai  frumoasă  cunună  jubilară.  Necalce. 

* 

Apărarea  Bisericii  strămoşeşti.  Dela  o  vreme,  se  în¬ 
dreaptă  contra  bisericii  noastre  strămoşeşti  o  mulţime  de  ata¬ 
curi  si  se  săvârşesc  acţiuni  duşmănoase  pe  căi  ascunse,  ca  şi 
printr’o  propagandă  nelngăduită,  desfăşurată  de  adventişti  şi  de 
alte  secte,  cari  Încearcă  să  zdruncine  credinţa  străbună  a  popu¬ 
laţiei  ortodoxe. 

Cârmuitorii  ţării  şi  ai  bisericii  au  îngrijit  încă  de  acum 
câţiva  ani,  —  după  stăruitoare  şi  rodnice  studii  şi  desbateri,  — 
să  asigure  bisericii  ortodoxe  dominante  în  stat,  o  administraţie 
şi  o  organizare  unitară,  ca  şi  puţin  ţi  şi  căi  de  apărarfe  a  drep¬ 
turilor  ei,  întemeiate  pe  tradiţie,  pe  îndreptăţiri  istorice,  ca  şi 
pe  rosturile  ei  naţionale  în  viaţa  statului.  Astfel  s'a  votat  şi 
promulgat  legea  de  unificarea  organizaţiei  şi  administraţiei  bi¬ 
sericii  ortodoxe  române. 

Legea  a  început  de  atunci  să  se  aplice,  şi  o  serie  de  mă¬ 
suri,  cari  necesitau  vreme  de  studii,  s’au  aplicat  treptat,  de  im 
dată  ce  realizarea  lor  era  cu  putinţă.  Intre  acestea  a  fost  şi 
recenta  decizie  a  dlui  ministru  V.  Goldiş,  prin  care  se  rân- 
duiau,  după  noua  lege,  înfiinţarea  noilor  parohii,  ca  şi  condi¬ 
ţiile  de  existenţă  a  celor  vechi.  Decizia  aceasta  a  stârnit  dis- 

cuţit  numeroase  şi  în  Parlament  şi  în  presă,  în  urma  atacurilor 
conduse  de  celelalte  culte  şi  de  reprezentanţii  cultelor  mino¬ 
rităţilor. 

Din  răspunsul  dat  de  dl  ministru  al  cultelor,  în  Senat,  in- 
terpelatorilor  greco-catolici,  desprindem  principalele  date  stati¬ 
stice  oficiale,  cari  ilustrează  îndeajuns  cât  de  nejustificate  au 
fost  toate  atacurile  îndreptate  contra  hotărârilor  ministeriale,  — 
cari  nu  erau  decât  cele  legale,  —  şi  mai  ales  cât  de  neînde¬ 
stulător  era  ajutorul  statului  dat  bisericii  strămoşeşti,  în  compa¬ 
raţie  cu  cel  dat  cultelor  minoritare  în  proporţia  numărului  cre¬ 
dincioşilor. 

Dar  să  lăsăm  cifrele  să  vorbească. 

După  cifrele  oficiale,  luate  din  bugetul  anului  1926,  sub¬ 
venţia  statului,  acordată  anual  diferitelor  culte  este  următoarea: 

Ortodoxilor,  cari  numără  12  milioane  suflete,  330  mili¬ 
oane  Lei. 

Uniţilor  (greco  catolici),  cari  împreună  cu  rutenii  numără 
1.386,000  suflete,  50  milioane  Lei. 

Protestanţilor  (reformaţi,  luterani,  unitari),  în  total  1.060,000 
suflete,  36.894,342  Lei. 

Musulmanilor,  la  153,000  suflete,  4.619,112  Lei. 

Romano-catolicilor,  la  1.270,000  suflete,  20.666,818  Lei. 

Israeliţilor,  cari  numără  1,030,000  suflete  (230  mii  în  Tran¬ 
silvania  şi  800  mii  în  Vechiul  Regat)  400  mii  Lei,  acordaţi 
numai  celor  din  Transilvania,  întrucât  cei  din  Vechiul  Regat  nu 
primesc  subvenţie 

Faţă  de  uniţi,  ortodoxii  fiind  de  9  ori  mai  mulţi,  ar  trebui 
să  primească  450  milioane  Lei;  faţă  de  protestanţi,  fiind  de  12 
ori  mai  mulţi,  li  s’ar  cuveni  446  milioane  Lei ;  faţă  de  musul¬ 
mani  fiind  de  80  ori  mai  mulţi,  li  s’ar  cuveni  369  milioane  şi 
în  realitate  'au  primit  330  milioane  Lei. 

Din  cifrele  de  mai  sus  se  vede  aşadar,  clar,  că  ortodoxii 
primesc,  In  raport  proporţional  cu  numărul  sufletelor,  mai  puţin 
decât  toate  celelalte  culte  şi  că  cei  mai  favorizaţi  sunt  uniţii. 

Ortodoxii  la  12  milioane  de  suflete  au  18  episcopi;  uniţii 
la  1.386,000  de  suflete  au  4  episcopi,  deci  ortodoxii  propor¬ 
ţional  ar  trebui  sa  aibă  36;  protestanţii,  reformaţii  la  230  mii 
de  suflete  au  2  episcopi,  luteranii  la  358  mii  de  suflete  au  un 
episcop,  şi  unitarii  la  60  mii  de  suflete  au  un  episcop,  propor¬ 
ţional  ortodoxii  ar  trebui  să  aibă  deci  40  de  episcopi ;  romano- 
catolicii  la  1.430,000  de  suflete  au  5  episcopi  (3  in  Ardeal  şi  2 
în  Vechiul  Regat),  deci  proporţional  ortodoxii  ar  trebui  să  aibă 
45  de  episcopi;  israeliţii  şi  musulmanii  n’au  episcopi,  ci  ra- 
;bini  şi  hoge. 

Aşadar  şi  în  această  privinţă  ortodoxii  sunt  nedreptăţiţi. 

Statistica  oficială  ne  mai  arată  că  şi  în  ce  priveşte  nu* 
mărul  canonicilor  sau  consilierilor  greco-catolicii  şi  romano- 
catolicii  întrec  cu  60%  îndreptăţirile  faţă  de  numărul  sufletelor 
pe  cari  le  reprezintă  şi  tot  asemenea  şi  în  ce  priveşte  numărul 
protopopilor. 

Dar  unde  statistica  oficială  conţine  date  cu  desăvârşire  în¬ 
tristătoare  pentru  biserica  noastră  strămoşească,  e  la  capitolul 
salarizării  preoţilor.  Aci  statistica  ne  spune,  că  preoţii  ortodoxi 
cu  seminarul  inferior,  sunt  salarizaţi  abia  cu  250  Lei  lunar  salar 
de  bază,  cei  cu  seminarul  superior  cu  350  Lei  lunar,  cei  cu 
teologia  academică  sau  cu  titlurile  de  licenţiaţi  şi  doctori  cu 
500  şi  600  Lei  lunar.  Şi  statistica  oficială  ne  aduce  exemplul 
nominal  următor:  pe  când  părintele  catolic  Zomora  din  Alba- 
lulia,  celibatar,  are  dela  stat  o  plată  lunară  de  16,140  Lei,  pe 
când  preotul  ortodox  român  Victor  Uscăbescu  din  Munţii  Hăl- 
magiului,  care  hrăneşte  zece  suflete,  are  o  congruă  dela  stat 
de  abia  3415  Lei  lunar. 

Exemplul  acesta  este  într’adevăr  cum  nu  se  poate  mai  în¬ 
tristător  pentru  vitregia,  cu  care  e  tratat  clerul  ortodox  faţă  de 
cel  minoritar  sau  catolic. 

Dacă  Intr’adevăr  sunt  multe  parohii,  cari  au  îndreptăţirea 
să  existe,  fiindcă  credincioşii  lor  întrunesc  un  număr  însemnat, 
apoi  statistica  ministerului  cultelor  ne  arată  că  uniţii  (greco- 
catoiicii)  au  parohii  in  judeţul  Făgăraş,  bunăoară,  la  Rucâr  cu 
10  suflete,  ia  Calbor  cu  20  suflete,  la  Bohatţ  cu  82,  la  Ludişor 
cu  112,  la  Hurel  cu  133,  apoi  în  judeţul  Trei-Scaune  la  Sf. 
Gheorghe  cu  20  suflete,  la  Arcuş  cu  30  şi  in  Hunedoara  la 
Goslău,  Berin  si  Sebeşul-Nou  cu  2  sau  3  familii,  iar  reformaţii 
au  deasemenea  parohii  la  Cricău,  la  Benic,  la  Teiuş  şi  Sân- 
timbru  tot  numai  cu  două  sau  trei  familii. 

* 

Am  publicat  aceste  interesante  date  statistice  oficiale,  cari 
ilustrează  destul  de  limpede  cât  de  nejustificate  suni  plânge¬ 
rile  celorlalte  culte  din  ţară  contra  măsurilor  legale,  pe  care 
biserica  strămoşească  le  ta,  ca  să-şi  asigure  trăinicia  şi  temeliile 
acestei  instituţii  naţionale,  pavăză  de  atâtea  zeci  de  veacuri 
pentru  păstrarea  fiinţei  noastre  etnice.  Emil  Ctucianu. 

* 

Revenire  la  ortodoxie.  Revista  «Biserica  şi  Şcoala»  din 
Arad  aduce  ştirea  că  Stan  Fiore  din  Curtici  cu  doi  băeţi  ai  săi, 
cari  nu  erau  botezaţi,  au  revenit  la  sânul  sfintei  biserici  orto¬ 
doxe,  la  îndemnurile  d-şoarei  învăţătoare  Maria  Oprea  de  acolo, 
care  a  primit  să  fie  naşa  de  botez  la  cei  doi  copii.  In  ziua 
de  30  Decemvrie  1926  locuitorul  George  Nica  din  Cermei, 
aparţinând  până  acum  sectei  nazarene  a  primit  taina  sfântului 
botez  conform  ritului  nostru  ortodox.  Tot  In  aceiaşi  zi  şi-a  făcut 
declaraţia  de  trecere  la  biserica  noastră  locuitorul  Flore  Selejan 

din  Cermei  carele  26  de  ani  a  aparţinut  sectei  baptiste.  Ase¬ 
menea  Mihai  Micuţi  şi  mama  sa  Ioana  din  Arăneag,  s’au  în 
tors  la  legea  ortodoxă  la  sărbătoarea  Naşterii  Domnului.  Tot 
aşa  Teodor  Pop  cu  soţia  Ana,  fost  conducător  al  secţiei  bap¬ 
tiste  şi  văd.  Elena  Dragoş  şi  Elena  Pop,  din  Slatina  Butenilor. 

*  externă. 

Un  câmin  al  Ruşilor  „din  tmprăştiere“.  Prăpădul  bol¬ 
şevismului  din  Rusia  a  împrăştiat  un  mare  număr  de  Ruşi  prin 
toate  ţările  Europei.  Nu  puţini  dintre  ei  au  ajuns  în  Jugoslavia, 
unde  au  fost  primiţi  cu  căldură  de  fraţii  lor  Slavi.  Ţară  nouă, 
Jugoslavia  avea  să-şi  organiseze  atâtea  servicii  publice  nouă  la 
cari  preţioasele  puteri  ce  şi  le  îmbiau  refugiaţii  ruşi  au  putut  fi 
folosite  In  chipul  cel  mai  fericit.  Ajutând  pe  nefericiţii  refugiaţi, 
Jugoslavia  se  ajuta  pe  ea  însăşi.  Astfel  o  mulţime  de  savanţi, 
profesori,  ingineri,  medici,  artişti  şi  alţi  Ruşi  cu  pregătire  in¬ 
telectuală,  au  putut  fi  plasaţi  pela  universitate,  pela  ministere, 
pela  spitale,  la  Întreprinderi  industriale  sau  la  alte  aşezăminte 
de  interes  ob>tesc.  Nu  este  mic  nici  numărul  preoţilor  şi  al 
teologilor  ruşi,  cari  şi-au  făcut  cămin  în  jugoslavia  îndeosebi 
în  cele  2  centre  de  viaţa  bisericească:  Carloviţ  şi  Belgrad. 
Colonia  rusă  din  Belgrad,  este  destul  de  numeroasă.  Ea  cu¬ 
prinde  peste  10,000  (zece  mii)  de  membrii  care-şi  au  biblio¬ 
tecile  lor,  restaurantele  lor  şi  ceeace  e  şi  mai  firesc,  biserica 
lor,  care  au  ridicat-o  refugiaţii  de  curând,  dintr’un  spirit  de 
largă  jertfelnicie.  E  inutil  să  mai  spunem  că  biserica  e  simplă, 
ridicată  fiind  după  modelul  bisericilor  rurale  din  Rusia.  Cu¬ 
pola  ei  se  ridică  totuşi  maiestoasă  printre  arborii  unui  vechiu 
ţintirim  într’un  cadru  pitoresc  care  atrage  sufletele  dornice  de 
mângâiere  în  casa  iui  Dumnezeu.  Acest  sfânt  locaş  nu  a  putut 
fi  ridicat  decât  cu  mari  jertfe  din  partea  credincioşilor,  cari  cu  o 
dărnicie  vrednică  de  toată  lauda  şi-au  rupt  din  modestul  lor 
câştig  zilnic  pentru  a  putea  ridica  acest  locaş  de  închinăciune. 
Biserica  e  decorată  simplu.  Sărăcia  aceasta  de  decor  e  imagi¬ 
nea  elocuentă  a  sărăciei  Ruşilor  din  împrăştiere,  dar  ea  este  in 
acelaş  timp  dovadă  a  sufletului  lor  nevăduvit  de  idealul  religios. 
Simplitatea  excesivă  a  podoabei  de  pe  pereţii  bisericii  nu  îm¬ 
piedecă  însă  pe  Ruşii  din  Belgrad  de  a  se  aduna  aci  in  zile  de 
sărbători  în  număr  mare  şi  de  a  săvârşi  slujbe  religioase  cărora 
le  dau  o  măreţie  impunătoare  corurile  cântate  cu  o  profundă 
evlavie  şi  cu  un  neasemănat  entusiasm  religios,  In  zilele  din 
urmă  columnele  din  naia  bisericii  au  fost  împodobite  jur  îm¬ 
prejur  cu  drapelele  regimentelor  din  armata  rusă.  Se  ştie  că 
odată  cu  desmembrarea  armatei  ţariste  (cu  prilejiul  revoluţiei 
din  1917)  au  fost  salvate  de  către  ofiţeri  devotaţi  drapelele 
celor  mai  multe  regimente.  Eie  au  fost  duse  de  cei  ce  le-au 
salvat  şi  au  ajuns  astfel  prin  toate  ţările  Europei.  Dupăce  bi- 

serica  rusească  din  Belgrad  a  fost  gata,  aceste  drapele  au  fost 
adunate  şi  aşezate  după  cum  am  spus  in  jurul  stâlpilor  cari 
sprijineau  bolta  sfântului  locaş  din  Belgrad.  Cele  146  de  dra¬ 
pele  sunt  păzite  zi  şi  noapte,  ca  scumpe  relicvii  ale  imperiului 
ce  s’a  surpat  Zidurile  bisericii  ruseşti  din  Belgrad  au  ajuns  in 
felul  acesta  un  fel  de  ziduri  ale  plângerii  şi  ale  speranţei  Ru¬ 
şilor  din  imprăştiere.  Necuk$. 

+ 


Mişcarea  liturgică  în  biserica  protestantă.  Un  fenomen 
îmbucurător  al  vieţii  spirituale  din  veacul  nostru  este  setea  reli¬ 
gioasă  care  se  prezintă  intr'o  formă  tot  mai  accentuată  la  toate 
popoarele.  Această  sete  n’o  poate  stâmpăra  cultul  divin  pro¬ 
testant,  din  centrul  căruia  lipseşte  săvârşirea  sfintei  Euharistii, 
care  este  capa  vie»  pentru  viaţa  religioasă.  Conducătorii  bise¬ 
ricii  protestante  au  ajuns  la  convingerea,  că  aceasta  lipsă  trebue 
înlăturată,  că  acest  gol  trebue  umplut.  Necesitatea  aceasta  atât 
de  arzătoare  a  provocat  mişcarea  liturgică  In  biserica  pro¬ 
testantă. 

In  Germania  s’a  format  o  societate  (liturgică)  «Hoch- 
k i rch lich- oku menischer  Bund».  Această  societate  luptă  pentru 
a  mărturisi  pe  pământ  protestant,  cu  cuvântul  şi  cu  fapta,  prin¬ 
cipiile  cele  mai  vechi  ale  creştinismului,  precum  şi  pentru  o 
unire  cu  întreaga  creştinătate,  pe  baza  iubirii  creştineşti.  Ei 
doresc  să  Introducă  în  cultul  divin,  ca  punct  culminant, 
săvârşirea  sfintei  Euharistii.  Acest  desiderat  l-au  şi  realizat  la 
1  Decemvrie  1926  cu  ocazia  congresului  asociaţiei  susnumite 
când  în  biserica  din  Dorothânstadt  in  Berlin  s’a  săvârşit  sfânta 
Euharistie,  pe  lângă  un  ritual  până  acum  nemaipomenit,  intr’o 
biserică  protestantă. 

Preotul  pontificator  împreună  cu  diaconul  au  fost  îmbră¬ 
caţi  în  odăjdii,  în  felon,  epitrafir,  sfită,  orar,  au  întrebuinţat  tă¬ 
mâie,  au  pomenit  sfinţii  şi  s’au  rugat  pentru  cei  morţi.  Sfânta 
liturghie  în  forma  aceasta  nouă  împreună  într’un  mod  organic 
elemente  din  biserica  ortodoxă,  romană  şi  luterană. 

Aderenţii  acestei  direcţii  cred  că  în  sfânfa  cuminecătură 
se  află  însuşi  trupul  şi  sângele  Mântuitorului  nostru  Isus  Hristos; 
nu  recunosc  primatul  papal  şi  susţin  şi  pe  mai  departe  noţiunea 
caracteristică  luterană  tsola  fide». 

înainte  de  sfânta  Liturghie  o  mare  parte  a  participanţilor 
s’au  spovedit  la  preot.  Noua  întocmire  In  forma  aceasta  a  cul¬ 
tului  divin,  a  avut  un  efect  fără  seamăn.  n.  T. 

NOTE  şi  INFORMAŢII. 


In  ziua  de  9  Ianuarie  a.  c.  la  liceul  Mihai  Viteazul  din  ca¬ 
pitală  d.  St.  Nicolaescu,  profesor  la  şcoala  superioară  de  război, 
şi-a  desvoltat  conferinţa  despre  vechimea  cetăţuiei  Argeş  şi  a 
Bisericii  Domneşti. 

Numele  cetăţii  este  de  origine  tracă  şi  inseamnă  aquilă. 
Pecetea  veche  a  oraşului  poartă  o  aquilă  regală  cu  două  ca¬ 
pete.  O  atare  aquilă  s’a  găsit  şi  pe  o  consolă  a  bolţilor  vechei 
curţi  Domneşti.  Ca  aşezământ,  biserica  a  fost  zidită  dintru  în¬ 
ceput  pe  locul  unui  vechi  templu  păgân  şi  a  suferit  prefaceri 
in  cursul  vremurilor.  Maeştrii  încercaţi  în  aria  arhitecturii  au 
stabilit,  ţinând  seamă  de  planul  bisericii,  de  felul  şi  materialul 
de  construcţie,  că  ar  fi  din  sec.  X-lea.  Unele  acte  ale  Patriar¬ 
hiei  de  Constantinopol  confirmă  acelaş  lucru,  arătând-o  Ia 
această  epocă  ca  episcopie,  depinzând  de  Patriarhie.  Biserica 
a  fost  reparată  în  sec.  XIII  de  Radu  Negru  Vodă  ce-i  zic  şi 
descălicător  al  Ţării.  Portretul  domnitorului  şi  al  doamnei  sale 
Ana,  ca  ctitori,  se  află  în  naos.  Inscripţia  s'avă  ni-l  arată  ca 
domn  a  toată  Ţara  Românească  şi  ai  Vidinuiui  cu  tot  cu¬ 
prinsul  lui. 

Intre  1223 — 1224  Radu  Vodă  a  adus  aci  moaştele  sfintei 
mucenice  Filofteea  dela  Târnova,  care  se  serbează  în  ziua  de 
7  Decemvrie.  Cu  acest  prilej  s’a  adaos  la  vechiul  hram  al  bise¬ 
ricii  şi  acela  ai  sfintei  mucenice.  Avem  în  ţară  o  serie  întreagă 
de  biserici  vechi  şi  nouă  cu  acest  hram.  Vieaţa  veche  a  sfintei 
a  fost  scrisă  de  Patriarhul  Eftimie  al  Târnavei  (1376—1393). 
Tot  el  a  scris  şi  vieaţa  cuvioasei  Filofteea  din  Molivoţ,  care 
se  prăznueşte  în  ziua  de  28  Mai.  Şi  mai  avem  o  cuvioasă  Fi- 
loftee,  numită  dela  Atina,  care  se  cinsteşte  în  ziua  de  19 
Februarie. 

Mormintele  şi  tezaurele  descoperite  la  Argeş  ne  confirmă 
în  totul  adevărul  mărturisit  de  documente  şi  cronici.  Radu  Negru 
Vodă  descălecătorul  răsare  viu  astăzi,  numai  e  un  mit,  o  le¬ 
gendă.  Toate  ipotezele  făcute  până  aci  în  lipsă  de  documente 
sau  pe  greşita  interpretare  a  unor  documente  târzii,  cad  dela 
sine.  Radu  Negru  nu  este  Radu  Vodă,  tatăl  Iui  Dan  şi  al  iui 
Mircea,  ci  Radul  descălecătorul  Ţării  (1206— 1214).  Biserica  Dom¬ 
nească  n’a  fost  sediul  vechei  Mitropolii  a  Ţării  Româneşti,  cum 
greşit  s’a  afirmat  şi  dovedeşte  că  Mitropojia  Ţării  este  cu  mult 
mai  veche  de  1359,  cum  s’a  crezut.  Sediul  ei  a  fost  pe  locul 
unde  astăzi  se  află  biserica  mănăstirii  Argeş.  Hramul  străvechei 
mitropolii  a  fost  Adormirea  Maicii  Domnului.  Inscripţia  slavă 
pusă  la  rezidirea  bisericii  de  Neagoe  Vodă  Basarab  (1512—1521) 
spune,  că  aici  a  fost  vechea  Mitropolie  a  Ţării  şi  acelaş  lucru 
îl  confirmă  în  scris  şi  Gavril  Protul,  mai  marele  Sfântului  Munte, 

care  a  luat  parte  Ia  sfinţirea  bisericii  în  1517.  Respinge  cu  multe 
documente  părerea  «că  până  în  secolul  al  XVI-lea,  noi  n’am 
fi  avut  decât  mici  bisericuţe  de  lemn»  şi  dovedeşte  cu  priso¬ 
sinţă  că  vieaţa  bisericească  a  început  cu  mult  mai  de  vreme. 
Printre  cele  mai  vechi  mănăstiri  «încă  dela  începutul  Ţării»  ci¬ 
tează  din  documente  mănăstirile  Govora,  Snagovul,  Strugalea, 
Tânganul,  Valea,  Dealul,  Bolintinul,  etc.  Aceste  mănăstiri  erau 
în  fiinţă  înainte  de  sec.  XlV-lea.  Aşa  dar  vieaţa  monastică  nu 
începe  cu  sfântul  Nicodim,  ci  mult  mai  de  timpuriu.  Mărturie 
întru  aceasta  avem  şi  actele  sinodale  ale  Patriarhiei  de  Con- 
stantinopol. 

* 

Revista  eparhială  «Biserica  şi  Şcoala»  dela  Arad  a  împlinit 
50  de  ani  de  existenţă.  E  o  vârstă  frumoasă  şi  lumina  împră¬ 
ştiată  în  acest  răstimp  de  numita  foaie  bisericească  îi  dă  tot 
dreptul  să-şi  sărbătorească  jubileul  unei  jumătăţi  de  veac,  în 
haină  de  sărbătoare.  Paginile  numărului  jubilar  îl  împodobesc 
articole  semnate  de  P.  S.  Episcop  Grigorie,  P.  S.  Episcop  Roman, 
P.  S.  Eoiscop  Nic.  Ivan,  dl  V.  Goldiş,  ministrul  cultelor,  dl  N. 
lorga,  dl  I.  Lupaş,  ministrul  sănătăţii,  Dr.  A.  Cosma,  Prot,  Dr. 
Gh.  Ciuhandu,  Arhim.  Policarp  Moruşca,  M.  Păcăţian,  Dr.  T. 
Botiş,  Prot.  Al.  Munteanu  al  lui  Vasile,  Prot.  Şt.  Cioroianu, 
Prof.  C.  Turicu,  Pr.  Voniga,  S.  Stanca  etc. 

Ne  alăturăm  cu  toată  inima  la  bucuria  ce  o  simt  fraţii 
noştri  arădani  cu  prilejul  aniversării  a  50-a  a  revistei  «Biserica 
şi  Şcoala»,  căreia  îi  dorim  viaţă  lungă  şi  apostolat  încununat 
cu  roduri  bogate,  sub  înţeleptul  patronaj  al  P.  S.  Grigorie. 

* 

Fericita  iniţiativă  a  I.  P.  S.  Mitropolit  Nicolae,  de  a  reclădi 
glorioasa  mănăstire  brâncovenească  dela  Sâmbăta  de  sus,  n’a 
rămas  fără  răsunetul  cuvenit  nici  în  presa  cotidiană.  Ziarele  din 
capitală  ca  şi  cele  din  provincie  au  reprodus  —  unele  în  în¬ 
tregime,  altele  sumar  —  apelul  înţeleptului  păstor  duhovnicesc, 
însoţindu-i  de  comentarii  cari  subliniază  după  cuviinţă  semni¬ 
ficaţia  operei  ce  se  realizează  prin  jertfelnicia  credincioşilor 
dreptmăritori.  lată,  de  pildă,  ce  scrie  d.  Nae  lonescu  în  ziarul 
«Cuvântul»  din  Bucureşti : 

«înalt  Prea  Sfinţitul  Nicolae  Bălan,  arhiepiscop  de  Sibiiu 
şi  mitropolit  al  Ardealului,  a  trimis  de  ziua  Naşterii  Domnului, 
tuturor  credincioşilor  săi,  o  epistolă  pastorală,  cerându-le  să 
contribue  la  reclădirea  vechii  mănăstiri  brâncoveneşti  dela  Sâm¬ 
băta  de  sus.  Scrisoarea  însufleţită  de  un  larg  şi  înalt  spirit  pă¬ 
storesc  găseşte  cuvinte  grave  şi  emoţionante  pentru  îndemnul 
acesta,  pe  care  ti  socotim  drept  cea  mai  caracteristică  manife¬ 
stare  a  ortodoxiei  ardelene  dela  unire  încoace. 

Căci  nu  este  vorba  numai  de  reconstruirea  unui  monu¬ 
ment  istoric,  operă  care,  e  drept,  şi-ar  avea  interesul  ei  artistic 

şi  cultural-naţional,  —  ci,  trecând  cu  mult  peste  aceste  intenţii, 
de  reclădirea  unui  centru  de  viaţă  călugărească,  înţeles  a  de¬ 
veni  focar  de  ofensivă  creştină. 

Dar  refacerea  nouei  mănăstiri  In  Ardeal  este  un  lucru  nou 
şi  Intru  toate  semnificativ.  Căci  ortodocşii  din  vechiul  regat  şi 
din  Basarabia,  cari  îşi  mai  dau  seama  încă  de  ceeace  ar  putea 
să  Însemneze  ortodoxia,  —  dacă,  printr’o  misiune,  i  s’ar  pune 
din  nou  In  lucru  resorturile  intime,  —  au  constatat  totdeauna 
cu  îngrijorare  bunăvoinţa  redusă  pe  care  prelaţii  noştri  ardeleni 
o  puneau  în  înţelegerea  problemei  călugăreşti. 

Este  adevărat,  de  atâta  vreme,  în  Ardeal  tradiţia  vieţii  mo- 
nacale  este  pierdută.  Lupta,  care  aproape  de  trei  veacuri  s’a 
purtat  împotriva  bisericii  ardelene  de  răsărit,  lovise  mai  ales 
în  aşezâmintele  mănăstireşti.  înfrânta  tânguire  din  «Plângerea 
mănăstirii  Silvaşu!ui>: 

...De  mânie  s’a  umplut  ca  nn  pardos 
Şi  asupra  cinului  călugăresc  s’a  întors 
Ca  de  tot  sâ-i  prăpădească, 

Prin  Ardeal  să  nu  se  mai  găsească, 

Mănăstirile  de  peatră  le-au  surpat. 

Schiturilor  de  lemn  loc  li-au  dat... 

pe  care  o  reproduce  «Telegraful  Român»  dela  Sibiiu,  este  o 
credincioasă  resfrângere  a  realităţilor  istorice  de  pe  vremuri. 
Biserica  noastră  de  peste  munţi  a  fost  constrânsă  deci  a  se 
desfăşura  mai  ales  pe  linia  de  viaţă  a  clerului  de  mir. 

De  aici,  adică  din  această  lipsă  iorţată  de  tradiţie  mona* 
cală,  atitudinea  uneori  chiar  mai  mult  decât  indiferentă  a  or¬ 
todoxiei  ardelene  faţă  de  puterile  spirituale  ale  călugărismului; 
de  aici  şi  bănuiala  de  tendinţă  laicizantâ  care,  pentru  noi,  apasă 
asupra  bisericii  orientale  de  dincolo. 

înalt  Prea  Sfinţitul  Nicolae  al  Sibiiului  ne  desminte,  şi 
anume  prin  cea  mai  bună  metodă :  printr’o  mare  faptă  crea¬ 
toare.  Sâ-i  fim  recunoscători  Şi  să  dorim  ca  toţi  oamenii  de 
bine  să  se  grăbească  a  fi  sprijinitorii  înaltului  său  gând». 

* 

Ultimul  congres  al  Asociaţiei  cierului  «Andrei  Şaguna» 
din  Mitropolia  Ardealului  s’a  ocupat  în  deosebi  de  problema 
organizării  tineretului  nostru  adult  şi  a  îndrumării  lui  în  spiritul 
unei  culturi  creştine  şi  naţionale.  Spre  marea  noastră  bucurie 
autorităţile  bisericeşti  încă  înţeleg  să  dea  tot  sprijinul  preoţimii 
noastre  în  această  nobilă  şi  salutară  strădanie.  Consiliile  epar¬ 
hiale  (cei  puţin  unele)  au  şi  luat  măsuri  ca  organizaţiile  tinere¬ 
tului  adult  în  societatea  «Sf.  Gheorghe»  să  se  facă  fără  amâ¬ 
nare,  ori  unde  este  cu  putinţă.  Comitetul  central  al  asociaţiei 
clerului  trimite,  la  dorinţă,  stratutele  Soc.  «Sf.  Gheorghe»  oricui 

le  va  cere.  Un  bogat  material  pentru  îndrumarea  tineretului 
nostru  vor  găsi  P,  C.  noştri  preoţi  şi  In  noul  volum  de  «Anale» 
ale  Asoc.  clerului  —  ce  va  apărea  în  curând. 

* 

Multatacatul  proiect  de  lege  al  dlui  Petrovici  a  fost  pu¬ 
blicat  celor  în  drept  la  jumătatea  lui  Ianuarie.  Religia  e  men¬ 
ţinută  în  fiecare  clasă,  iar  despre  profesorii  de  religie  spune  că 
sunt  cu  şi  fără  biserică  Va  să  zică  s'a  cedat  dreptul  de  existenţă 
şi  catedrelor  de  religie. 

Cu  toate  acestea,  dela  Bucureşti,  persoane  —  cari  îşi  dau 
seama  ce  spun  —  ne  îndeamnă  să  cerem  înalte  intervenţii  per¬ 
sonale  pe  lângă  dl  Petrovici  în  favorul  profesorilor  de  religie 
fără  parohie.  De  ce?  Nu  ştim. 

Intervenţie  oficială  s’a  făcut  la  timp. 

* 

Chestia  controlului  învăţământului  religios  în  şcoala  primară 
şi  secundară  de  cătră  biserică  e  contestat  de  anumite  persoane 
din  ministerul  instrucţiunii,  cari  se  vede,  au  provocat  şi  decisia 
identică  a  consiliului  inspectorilor  pe  baza  unui  articol  din... 
Regulament.  Chestiunea  ajunge  ridicolă,  dacă  regulamentul 
poate  desfiinţa  legea.  Articolul  33  din  legea  pentru  organizarea 
bisericii  ortodoxe  spune:  «învăţământul  religios  pentru  elevele 
şi  elevii  de  religie  ortodoxă  în  şcolile  primare,  şi  secundare  con¬ 
fesionale ,  publice  şi  particulare,  este  obligator  şi  se  va  preda 
sub  controlul  Bisericii  şi  al  Ministerului  instrucţiunii,  potrivit 
legilor»  (nu  regulamentelor!). 

Peste  tot  se  pare,  că  la  noi,  unii  oameni  departe  de  a  se 
feri  de  ridicol,  îl  căută  cu  pasiune  şi  acolo  unde  mintea  sănă¬ 
toasă  dă  îndrumări  logice  şi  chiar...  legale.  Căci  în  ce  chip 
să  ţi  explici  această  atitudine:  să  faci  obligator  învăţământul 
religios  ortodox,  fără  să-i  laşi  bisericii  dreptul  de  a-i  controla  ? 
Elevii  nu  sunt  membrii  acestei  comunităţi?  Şcoaia-i  trece  in 
alta?  Sau  inspectorii  —  adeseori  recrutaţi  cum  se  ştie  —  sunt 
a  toate  ştiutori  în  cele  religioase? 

Noi  am  mai  cerut  şi  cerem  şi  acum,  ca  pentru  învă¬ 
ţământul  religios,  al  cărui  control  superior  este  rezervat  ex- 
c'usiv,  fiecare  eparhie  să  aibă  inspector  de  specialitatea  religiei, 
preot  cu  practică  didactică,  dovedită  rodnică,  numit  de  episcop 
şi  recunoscut  şi  întărit  de  minister  cu  drepturi  egale  cu  ai  inspec¬ 
torilor  secundari;  el  va  fi  ochiul  episcopului  în  tot  ce  priveşte 
învăţământul  religios  primar  şi  secundar  şi  cel  ce-i  va  aduce 
unificarea  de  procedură  metodică  şi  îmbunătăţirea,  in  consiliul 
inspectorilor  statului  se  va  bucura  de  situaţie  egală  cu  ceilalţi 
inspectori. 

Numai  în  cazul  acesta  vom  putea  întră  în  legalitate,  vom 
avea  progres  pe  terenul  educaţiei  religioase  şi  armonie  între 

factorii,  pe  cari  mai  adesea  mici  nesocotinţe  de  sus  îi  pun  pe 

tăiş  de  cuţit.  G.  M. 

* 

Criza  de  preoţi  nu  este  un  fenomen  izolat,  la  noi.  Ea 
bântue  şi  aiurea.  In  Franţa  catolică,  de  pildă,  ea  a  intrat  într’o 
fază  atât  de  acută,  încât  a  stârnit  îngrijorarea  justificată  a  fac¬ 
torilor  dela  conducerea  bisericii.  In  luna  Noemvrie  a  anului 
trecut  s’a  ţinut  la  Marsilia  un  mare  congres,  în  care  preoţi  şi 
laici  de  o  potrivă  s’au  sfătuit,  cum  ar  putea  găsi  un  drum  de 
ieşit  la  liman  din  criza  de  preoţi,  de  un  caracter  cu  adevărat 
grav.  Căci  din  36.000  parohii  din  Franţa  12.000  sânt  vacante  I 

* 

La  Paris  (18  Rue  de  Madrid  VIII)  apare  lunar  revista  an- 
tibolşevică  La  Vaţue  Rouge.  Publicaţia  care  apare  sub  aus¬ 
piciile  înţelegerii  Internaţionale  contra  Internaţionalei  a  Hl-a 
aduce  bogate  şi  documentate  ştiri  despre  mişcarea  comunistă 
universală  precum  şi  despre  contra-acţiunea  celorce  vor  să 
scape  lumea  de  primejdia  roşie.  Este  o  revistă  din  care  pe 
viitor  vom  spicui  şi  noi  interesante  şi  folositoare  lucruri. 

* 

Proiectul  de  lege  pentru  reforma  învăţământului  secundar 
Împarte  materia  religiei  pe  clase  după  cum  urmează:  cl  I,  Ve¬ 
chiul  Testament  cl.  II  şi  III,  Noul  Testament  (cu  citiri  din  Bi- 
b'ie)  cl,  IV,  morala  creştină,  cl.  V,  dogmatica,  cl.  VI,  Istoria 
creştinismului  şi  a  Bisericii  ortodoxe,  cl.  VII,  Apologetica.  Fi¬ 
reşte  aceste  discipline  religioase  pretind  —  şi  credem  că  li  se 
vor  acorda  —  cei  puţin  câte  două  ore  săptămânale.  împărţirea 
pe  clase  însă  nu  o  credem  de  cea  mai  potrivită  cu  puterea  de 
înţelegere  a  elevilor.  Ordinea  mai  firească  ar  fi  aceasta :  cl.  IV 
Istoria  creştinismului,  cl.  V  Dogmele  cl.  VI  Morala  (care  tre- 
bue  să  se  bazeze  pe  dogme  —  şi  nu  invers).  O  documentare 
mai  largă  e  de  prisos. 

• 

Primim  la  redacţie  «Raportul  secretariatului  despre  acti¬ 
vitatea  comitetului  în  anul  1925  către  adunarea  generală  a  So¬ 
cietăţii  ortodoxe  naţionale  a  femeilor  române»  (Secţia  Cluj). 
Raportul  alcătuit  cu  temei  este  o  dovadă  strălucită  că  filiala 
Cluj  a  numitei  societăţi,  sub  conducerea  înţeleaptă  a  prezi- 
dentei  dna  Elena  Popescu-Voiteşti,  a  desfăşurat  în  anul  1925  o 
intensă  şi  multilaterală  activitate. 

Din  această  activitate  remarcăm,  cu  lauda  cuvenită,  urmă¬ 
toarele  fapte: 

Organizarea  unei  serii  de  conferinţe  religioase,  organi¬ 
zarea  unui  cor  care  a  colindat  pela  casele  credincioşilor  cu 
prilejul  sf.  sărbători  ale  Crăciunului,  organizarea  unui  concert 

religios,  acordarea  de  premii  elevilor  şi  elevelor  silitori  şi  cu 
bună  purtare  morală,  infrumseţarea  bisericii  din  Cluj,  vo¬ 
tarea  unei  dona(ii  de  40 — 60  000  Lei  din  fondul  societăţii  pentru 
cumpărarea  unui  clopot  pe  seama  catedralei  ort.  din  Cluj.  ş.  a. 

Sunt  tot  atâtea  dovezi,  că  dragostea  pentru  Biserică  e 
vie  în  sufletele  femeilor  ortodoxe.  Comitetul  filialei  Cluj  a  so¬ 
cietăţii  femeilor  ortodoxe  se  poate  felicita  şi  poate  pretinde  cel 
mai  efectiv  sprijin  din  partea  tuturor  celorce  iubesc  buna  po¬ 
doabă  a  casei  lui  Dumnezeu  şi  se  îngrijesc  de  creşterea  sănă¬ 
toasă  a  tineretului  nostru. 

* 

CRONICA  INSULTELOR  FRĂŢEŞTI. 

Citând  dintriun  articol  scris  în  ziarul  «Crucea»  din  Bucu¬ 
reşti,  despre  eforturile  ce  le  face  biserica  apuseană  pentru 
creşterea  religioasă  a  copiilor  —  «Unirea»  dela  Blaj  adaogă 
sentenţios:  «pentru  a  face  o  atare  educaţie  se  cere  ca  biserica 
să  aibă  viaţă  şi  ca  clerul  ei  să  fie  apostol,  iar  nu  mercenar  şi 
năimii »  (cum  e,  după  «Unirea»,  clerul  ortodox,  se  ’nţelegel) 
Apologeţii  unaţiei  minoritare  (deci,  implicit,  vrednică  să  fie  apă¬ 
rată  de  Liga  Naţiunilor)  şi  toţi  ceice  ne  acuză  de  asprime  sti¬ 
listică  in  lupta  noastră,  ar  fi  bine  să- şi  însemne  aceste  graţio- 
sităţi  de  limbaj  cu  care  ne  împroaşcă  candoarea  morală  a 
«prelaţilor  papali»  de  pe  Târnave.  Noi  renunţăm  Ia  orice  co- 

mentar.  Scuipăm  şi  ne  vedem  de  treabă. 

* 

In  parohia  Ilba,  jud.  Satu-mare,  preotul  gr.-catolic  de  acolo 
a  ieşit  a  doua  zi  de  Bobotează  în  drumul  mare  şi  a  strigat  In 
faţa  poporului,  că  ortodocşii  sunt  spurcaţi,  păgâni,  înşelători 
tâlhari,  asemănând  biserica  ortodoxă  cu  un  closet.  Pe  femei 
le-a  scuipat  în  faţă  zicând  că  ortodocşii  din  această  ţară  sunt 
câini  fără  rost  «Ce  vreţi  voi?  —  a  zis  mai  departe  preotul 
unit  —  în  ţara  aceasta  nu  vedeţi  că  nu  aveţi  nici  o  lege? 
Ce  veţi  face  voi  când  vor  veni  Ungurii  înapoi?  Vă  vor  pune 
pe  furci.» 

Pentru  erudiţii  teologi  dela  «Vestitorul»  din  Oradea-mare 
Biserica  ortodoxă  şi  cea  protestantă  sunt  nici  mai  mult  nici 
mai  puţin  decât  «două  secte  anticatolice».  E  cel  mai  nou  atribut 
cu  care  ne  gratifică  trufia  neghioabă  a  discipolilor  fericitului 
Ignatie: 

Săracii  1 

